****

UPUTE ZA PRIJAVITELJE

Poziv na dodjelu bespovratnih sredstava „Inovacije novoosnovanih MSP-ova“

Referentni broj:

Sadržaj

[1. Opće informacije 1](#_Toc175822116)

[1.1. Zakonodavni, programski i strateški okvir 2](#_Toc175822117)

[1.2. Pravila za provedbu Poziva i nadležna tijela 6](#_Toc175822118)

[1.3. Predmet, svrha i pokazatelji Poziva 7](#_Toc175822119)

[1.4. Financijska alokacija Poziva, iznosi i intenziteti bespovratnih sredstava 13](#_Toc175822120)

[1.5. Primjena pravila o potporama male vrijednosti 14](#_Toc175822121)

[1.6. Zbrajanje potpora 15](#_Toc175822122)

[2. Prihvatljivost prijavitelja i kriteriji isključenja 16](#_Toc175822123)

[2.1. Prihvatljivost prijavitelja 16](#_Toc175822124)

[2.2. Dozvoljenost partnerstva 17](#_Toc175822125)

[2.3. Kriteriji za isključenje prijavitelja 17](#_Toc175822126)

[2.4. Zahtjevi koji se odnose na sposobnost prijavitelja, učinkovito korištenje sredstava i održivost projekta 22](#_Toc175822127)

[3. Prihvatljivost projekta 23](#_Toc175822128)

[4. Prihvatljivost aktivnosti 26](#_Toc175822129)

[4.1. Prihvatljive aktivnosti projekta 26](#_Toc175822130)

[4.2. Neprihvatljive aktivnosti projekta 27](#_Toc175822131)

[5. Opći zahtjevi koji se odnose na prihvatljivost troškova projekta 28](#_Toc175822132)

[5.1. Prihvatljive kategorije troškova 28](#_Toc175822133)

[5.2. Neprihvatljivi troškovi 31](#_Toc175822134)

[6. Horizontalna načela 32](#_Toc175822135)

[6.1 Vidljivost u okviru projektnog prijedloga 33](#_Toc175822136)

[7. Podnošenje projektnog  prijedloga 33](#_Toc175822137)

[7.1. Razdoblje trajanja Poziva 33](#_Toc175822138)

[7.2. Broj projektnih prijedloga 33](#_Toc175822139)

[7.3. Izgled i sadržaj projektnog prijedloga 34](#_Toc175822140)

[7.4. Pitanja i odgovori 36](#_Toc175822141)

[7.5. Objava rezultata Poziva 36](#_Toc175822142)

[8. Postupak odabira projekata 37](#_Toc175822143)

[8.1. Postupak dodjele bespovratnih sredstava 37](#_Toc175822144)

[8.2. Pojašnjenja tijekom postupka dodjele bespovratnih sredstava 41](#_Toc175822145)

[8.3. Povlačenje projektnog prijedloga 41](#_Toc175822146)

[8.4. Sklapanje ugovora 41](#_Toc175822147)

[8.5. Prigovori 42](#_Toc175822148)

[8.6. Pritužbe na Fondove 45](#_Toc175822149)

[9. Provedba 45](#_Toc175822150)

[9.1. Razdoblje provedbe projekta 45](#_Toc175822151)

[9.2. Nabava 46](#_Toc175822152)

[9.3. Način naplate ugovora 46](#_Toc175822153)

[9.4. Provjere upravljanja projektom 47](#_Toc175822154)

[9.5. Povrat sredstava 49](#_Toc175822155)

[9.6. Informiranje i vidljivost 50](#_Toc175822156)

[10. Zaštita osobnih podataka 50](#_Toc175822157)

[11. Obrasci i prilozi Poziva 54](#_Toc175822158)

[12. Pojmovnik 55](#_Toc175822159)

[13. Popis kratica 63](#_Toc175822160)

# **1. Opće informacije**

Pozivom na dodjelu bespovratnih sredstava Inovacije novoosnovanih MSP-ova (u daljnjem tekstu: Poziv) definiraju se vrsta poziva, pravila o načinu podnošenja, zaprimanja i registracije projektnih prijedloga, rok za podnošenje projektnih prijedloga, ukupno raspoloživa bespovratna sredstva za dodjelu u okviru Poziva, kriteriji na temelju kojih se bespovratna sredstva dodjeljuju, postupak odabira projekata, način provedbe postupka odabira projekata, najviši, odnosno najniži iznos bespovratnih sredstava koji se može dodijeliti, pravila izjavljivanja prigovora i rješavanja o izjavljenom prigovoru, pravila zaštite osobnih podataka te druga pravila na temelju kojih se dodjeljuju bespovratna sredstva u okviru Programa Konkurentnost i kohezija 2021. - 2027. (dalje u tekstu: PKK 2021.-2027.)

Ove Upute sastavni su dio dokumentacije Poziva.

|  |
| --- |
| Važno! U postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti eventualna ažuriranja (izmjene i/ili dopune) dokumentacije Poziva, obavijesti te pitanja i odgovore koji se odnose na Poziv, pri čemu se sve objavljuje na portalu informacijskog sustava eKohezija (u daljnjem tekstu: portal) dostupnog na poveznici <https://ekohezija.gov.hr/>.   Prijavitelji se posebice trebaju upoznati s uvjetima ugovora o dodjeli bespovratnih sredstava (u daljnjem tekstu: ugovor) u kojem se definiraju prava i obveze strana ugovora, uključivo prijavitelja u ulozi korisnika bespovratnih sredstava. Predmetni uvjeti sastavni su dio dokumentacije Poziva.Projektni prijedlozi se podnose putem portala, odnosno informacijskog sustava te se na opisani način provodi zaprimanje i registracija projektnih prijedloga. Neophodno je planirati vrijeme za registraciju na portalu te ispunjavanje i provjeru prijavnog obrasca. Navedeni portal dostupan je 24 sata dnevno, izuzev u vrijeme redovitih ažuriranja, o čemu se pravovremeno na portalu objavljuje obavijest. Bez obzira na dostupnost portala, korisnička podrška dostupna je radnim danima od 9 do 15 sati. Slijedom navedenoga, odgovornost je prijavitelja pravovremeno poduzeti referentne aktivnosti, uključivo s ciljem dobivanja pojašnjenja i rješavanja eventualnih nejasnoća ili poteškoća koje nastanu prilikom korištenja portala i/ili sustava za PKK 2021.-2027. te nadležna tijela za portal, sustav portala, odnosno Poziv ne odgovaraju za nemogućnost podnošenja projektnog prijedloga, nemogućnost podnošenja cjelovitog projektnog prijedloga ili nemogućnost pravovremenog podnošenja projektnog prijedloga niti za bilo koju vrstu štete ili izmakle dobiti po toj osnovi.   RAČUNANJE ROKOVA: Rok je vremensko razdoblje koje se računa na dane, mjesece i godine. Ako je rok određen na dane, u rok se ne uračunava dan kad je dostava ili priopćenje obavljeno, odnosno dan u koji pada događaj od kojeg treba računati trajanje roka, već se za početak roka uzima prvi idući dan. Ako posljednji dan roka pada na državni blagdan u Republici Hrvatskoj ili u subotu odnosno nedjelju, rok istječe protekom prvoga idućeg radnog dana. Rok određen na mjesece, odnosno na godine istječe onog dana, mjeseca ili godine koji po svom broju odgovara danu kada je dostava ili priopćenje obavljeno, odnosno danu u koji pada događaj od kojega se računa trajanje roka. Ako toga dana nema u mjesecu u kojem rok istječe, rok istječe posljednjeg dana toga mjeseca. Subote, nedjelje i blagdani ne utječu na početak i na tijek roka. Ako se radi o radnim danima, subote, nedjelje i blagdani utječu na početak roka te rok počinje prvi idući radni dan.  |

Poziv na dostavu projektnih prijedloga pokrenut je u okviru PKK 2021.-2027., Prioriteta 1. Jačanje gospodarstva ulaganjem u istraživanje i inovacije, podupiranjem poslovne konkurentnosti, digitalizacije i razvojem vještina za pametnu specijalizaciju, Specifičnog cilja RSO 1.1. Razvoj i jačanje istraživačkih i inovacijskih kapaciteta te prihvaćanje naprednih tehnologija.

Ovaj specifični cilj temelji se na potrebama definiranim u Nacionalnoj razvojnoj strategiji do 2030., odnosno prioritetima u provedbi javnih politika koji će doprinijeti razvoju globalno konkurentne, zelene i digitalne industrije te doprinosi razvojnom smjeru „Održivo gospodarstvo i društvo“, odnosno strateškom cilju 1. Konkurentno i inovativno gospodarstvo.

Poziv je u skladu sa Strategijom pametne specijalizacije do 2029. (dalje u tekstu: S3), kojom se definira sedam tematskih prioritetnih područja u kojima će Republika Hrvatska javnim sredstvima poticati ulaganja u istraživanje, razvoj i inovacije. Dokument je dostupan na poveznici: [Strategija pametne specijalizacije do 2029.](https://mingor.gov.hr/UserDocsImages/slike/Vijesti/2022/S3%20do%202029%20Tekst%20VRH%202023%2012%2013.pdf) U sklopu S3 do 2029. definirana su sljedeća tematska prioritetna područja:

* Personalizirana briga o zdravlju
* Pametna i čista energija
* Pametan i zeleni promet
* Sigurnost i dvojna namjena - svijest, prevencija, odgovor, sanacija
* Održiva i kružna hrana
* Prilagođeni i integrirani proizvodi od drva te
* Digitalni proizvodi i platforme.

Programske intervencije predviđene sa S3 imaju cilj unaprijediti ukupnu hrvatsku inovacijsku učinkovitost i kapacitete za jačanje konkurentnosti i promicanje industrijske digitalne i zelene transformacije. Navedeno se planira ostvariti trima posebnim ciljevima S3:

1. Poboljšanje znanstvene izvrsnosti,

2. Premošćivanje jaza između istraživačkog i poslovnog sektora te

3. Povećanje inovacijske učinkovitosti.

Sukladno navedenom u S3, ovaj poziv doprinosi Posebnom cilju 3: Povećanje inovacijske učinkovitosti, posebnom pod-cilju 3.1: Poboljšanje start-up ekosustava.

## 1.1. Zakonodavni, programski i strateški okvir

Provedba ovog Poziva utvrđena je zakonodavnim okvirom na razini Europske unije i Republike Hrvatske.

Zakonodavni okvir Europske unije uključuje:

* Ugovor o Europskoj uniji (pročišćena verzija, SL C 202, 7.6.2016.)
* Ugovor o funkcioniranju Europske unije (pročišćena verzija, SL C 202, 7.6.2016.) (dalje u tekstu: UFEU)
* Uredbu Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (dalje u tekstu *de minimis* Uredba)
* Prilog I. Uredbe Komisije (EU) 2023/1315 оd 23. lipnja 2023.o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora i Uredbe (EU) 2022/2473 o proglašenju određenih kategorija potpora poduzetnicima koji se bave proizvodnjom, preradom i stavljanjem na tržište proizvoda ribarstva i akvakulture spojivima s unutarnjim tržištem u primjeni članaka 107. i 108. Ugovora
* Uredbu (EU) br. 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021.), Uredbu (EU) 2022/2039 Europskog parlamenta i Vijeća od 19. listopada 2022. o izmjeni uredaba (EU) br. 1303/2013 i (EU) 2021/1060 u pogledu dodatne fleksibilnosti radi odgovora na posljedice vojne agresije Ruske Federacije FAST (Flexible Assistance for Territories – fleksibilna pomoć područjima) – CARE (SL L 275, 25.10.2022.), Uredbu (EU) 2023/435 Europskog parlamenta i Vijeća od 27. veljače 2023. o izmjeni Uredbe (EU) 2021/241 u pogledu poglavlja o planu REPowerEU u planovima za oporavak i otpornost i o izmjeni uredaba (EU) br. 1303/2013, (EU) 2021/1060 i (EU) 2021/1755 te Direktive 2003/87/EZ (SL L 63, 28.2.2023.¸), (dalje u tekstu: Uredba utvrđivanju zajedničkih odredaba)
* Uredbu (EU) 2024/795 Europskog parlamenta i Vijeća od 29. veljače 2024. o uspostavi Platforme za strateške tehnologije za Europu (STEP) i o izmjeni Direktive 2003/87/EZ te uredaba (EU) 2021/1058, (EU) 2021/1056, (EU) 2021/1057, (EU) br. 1303/2013, (EU) br. 223/2014, (EU) 2021/1060, (EU) 2021/523, (EU) 2021/695, (EU) 2021/697 i (EU) 2021/241 (SL L, 2024/795, 29.2.2024)
* Uredbu (EU) br. 2021/1058 Europskog parlamenta i Vijeća od 24. lipnja 2021. o Europskom fondu za regionalni razvoj i Kohezijskom fondu (SL L 231, 30.6.2021.)
* Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 ( SL L 193, 30.7.2018.), Uredba (EU, Euratom) 2022/2434 Europskog parlamenta i Vijeća od 6. prosinca 2022. o izmjeni Uredbe (EU, Euratom) 2018/1046 u pogledu uspostave diversificirane strategije financiranja kao opće metode uzimanja zajmova (SL L 319, 13.12.2022.)
* Uredbu Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL L 187, 26.6.2014.), Uredbu Komisije (EU) 2017/1084 od 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (SL L 156, 20.6.2017.), Uredbu Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL L 215, 7.7.2020.), Uredbu Komisije (EU) br. 2021/1237 od 23. srpnja 2021. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL L 270, 29.7.2021.) i Uredbu Komisije (EU) br. 2023/1315 od 23. lipnja 2023. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora i Uredbe (EU) 2022/2473 o proglašenju određenih kategorija potpora poduzetnicima koji se bave proizvodnjom, preradom i stavljanjem na tržište proizvoda ribarstva i akvakulture spojivima s unutarnjim tržištem u primjeni članaka 107. i 108. Ugovora  (SL L 167/1, 30.6.2023.) (u daljnjem tekstu: Uredba o općem skupnom izuzeću)
* Komunikaciju Komisije - Okvir Zajednice za državne potpore za istraživanje i razvoj i inovacije (SL C 414, 28.10.2022.)
* Uredbu (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (SL L 198, 22.6.2020.)
* Uredbu (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016.)
* [Komunikaciju Komisije Europskom parlamentu, Vijeću, Europskom gospodarskom i socijalnom odboru i Odboru regija: „Europska strategija za ključne pomoćne tehnologije – most prema rastu i novim radnim mjestima”, COM(2012) 341 - završna verzija od 26.6.2012.](https://eur-lex.europa.eu/legal-content/HR/ALL/?uriΌEX:52012DC0341)
* Povelju Europske unije o temeljnim pravima (SL C 202, 7.6.2016.)
* Smjernice o osiguravanju poštovanja Povelje Europske unije o temeljnim pravima pri provedbi europskih strukturnih i investicijskih fondova ( SL C 269, 23.7.2016 .)

Ako naknadne izmjene/dopune/ispravci propisa i dugih primjenjivih akata koji su bili na snazi

u vrijeme objave Poziva utvrđuju obvezne dodatne ili nove uvjete, primjenjuje se ono što je u njima utvrđeno, na način kako je u njima utvrđeno. Ako je riječ o dodatnim ili novim uvjetima koji se ispunjavaju na temelju odluke države članice, Koordinacijsko tijelo i/ili Upravljačko tijelo zadržavaju pravo definirati poseban način i/ili trenutak primjene tih uvjeta.

Institucionalni okvir za provedbu programa iz područja konkurentnosti i kohezije za financijsko razdoblje 2021.-2027. utvrđuje se na temelju Zakona o institucionalnom okviru za korištenje fondova Europske unije u Republici Hrvatskoj („Narodne novine“, broj 116/21), Uredbe o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine („Narodne novine“, broj 96/22) i Uredbe o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. – 2027. („Narodne novine“, broj 96/22, 35/24 u daljnjem tekstu: Uredba VRH).

Na ovaj Poziv primjenjuju se i sljedeći propisi Republike Hrvatske:

* Ugovor o pristupanju Republike Hrvatske Europskoj uniji („Narodne novine – Međunarodni ugovori“, broj 2/12)
* Nacionalna klasifikacija statističkih regija 2021. (HR\_NUTS 2021) („Narodne novine“, broj 125/2019)
* Zakon o institucionalnom okviru za korištenje fondova Europske unije u Republici Hrvatskoj (NN 116/21)
* Uredba o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine (NN 96/22)
* Uredba o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021.- 2027. (NN 96/22)
* Pravilnik o korištenju sredstava Europske unije (NN 44/2024)
* Zakon o sprječavanju pranja novca i financiranja terorizma („Narodne novine“ broj 108/17,39/19, 151/22)
* Zakon o financijskom poslovanju i predstečajnoj nagodbi („Narodne novine“, broj 108/12, 144/12, 81/13, 112/13, 71/15, 78/15, 114/22)
* Zakon o javnoj nabavi („Narodne novine“, broj 120/16, 114/22)
* Zakon o državnim potporama („Narodne novine“, broj 47/14, 69/17)
* Stečajni zakon („Narodne novine“, broj 71/15, 104/17, 36/22, 27/24)
* Zakon o ravnopravnosti spolova („Narodne novine“, broj 82/08, 69/17)
* Zakon o suzbijanju diskriminacije („Narodne novine“, broj  85/08, 112/12)
* Ustavni zakon o pravima nacionalnih manjina („Narodne novine“, broj 155/02, 47/10, 80/10, 93/11)
* Zakon o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18, 32/20)
* Zakon o trgovačkim društvima („Narodne novine“, broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23)
* Zakon o obrtu („Narodne novine“, broj 143/13, 127/19, 41/20)
* Zakon o poticanju razvoja malog gospodarstva („Narodne novine“, broj 29/02, 63/07, 53/12, 56/13, 121/16)
* Zakon o potvrđivanju Konvencije o pravima osoba s invaliditetom i Fakultativnog protokola uz Konvenciju o pravima osoba s invaliditetom, s posebnim naglaskom na članak 9. Konvencije („Narodne novine – Međunarodni ugovori“, broj 6/07, 5/08)
* Zakon o regionalnom razvoju Republike Hrvatske („Narodne novine“, broj 147/14, 123/17, 118/18)
* Zakon o porezu na dohodak („Narodne novine“, broj 115/16, 106/18, 121/19, 32/20, 138/20, 151/22, 114/23)
* Zakon o provedbi Opće uredbe o zaštiti podataka („Narodne novine“,  broj 42/18).
* Kazneni zakon (NN 125/11, 144/12, 56/15, 61/15, 101/17¸118/18, 126/19, 84/21, 114/22, 114/23 i 36/24)
* Kazneni zakon (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* Uredba o popisu robe vojne namjene, obrambenih proizvoda i nevojnih ubojnih sredstava (NN 26/18, 37/18, 63/19, 107/21, 61/23)
* Zakon o proračunu (NN 144/21)
* Propisi kojima se regulira područje prava intelektualnog vlasništva - Zakon o patentu (NN br. 16/2020), Zakon o žigu (NN br. 14/2019), Zakon o zastupanju u području prava industrijskog vlasništva (NN 54/05, 49/11 i 54/13), Zakon o autorskom pravu i srodnim pravima (NN br. 111/2021);

Programski i strateški dokumenti:

* Strategija pametne specijalizacije do 2029. (S3) ([Strategija pametne specijalizacije do 2029.](https://mingor.gov.hr/UserDocsImages/slike/Vijesti/2022/S3%20do%202029%20Tekst%20VRH%202023%2012%2013.pdf))
* Nacionalna razvojna strategija Republike Hrvatske do 2030. godine („Narodne novine“, broj 13/2021)  ([NRS do 2030.](https://hrvatska2030.hr/))
* Program Konkurentnost i kohezija 2021.-2027. ([PKK 2021.-2027.](https://eufondovi.gov.hr/wp-content/uploads/2023/10/PKK-2021-2027.pdf))

## 1.2. Pravila za provedbu Poziva i nadležna tijela

Na ovaj Poziv primjenjuju se Pravila za provedbu PKK 2021. - 2027. koja donosi čelnik Upravljačkog tijela, a koja su objavljena na poveznici: [Pravila PKK 2021.-2027.](https://eufondovi.gov.hr/eu-fondovi/program-konkurentnost-i-kohezija-2021-2027/pravila-pkk-2021-2027/)

Na ovaj Poziv primjenjuju se Upute za korištenje informacijskog sustava za PKK 2021.-2027. koje su objavljene na portalu sustava (upute za prijavu u sustav i podnošenje projektnog prijedloga) i unutar spomenutog sustava (upute za provedbu Ugovora). Predmetnim uputama može se pristupiti putem poveznice: [Korisničke upute](https://eufondovi.gov.hr/wp-content/uploads/2023/11/Korisnicke-upute_prijava_V.1.0.pdf).

U skladu s Uredbom VRH, Ministarstvo regionalnoga razvoja i fondova Europske unije obavlja funkciju Upravljačkog tijela (UT), Ministarstvo gospodarstva funkciju Posredničkog tijela razine 1 (PT1), a Hrvatska agencija za malo gospodarstvo, inovacije i investicije - HAMAG-BICRO obavlja funkciju Posredničkog tijela razine 2 (PT2). PT1 i PT2 obavljaju odabir operacija, u skladu s poglavljem 8. Postupak odabira projekata.

Prioritet i specifični cilj PKK 2021.-2027. primjenjiv na Poziv: Prioritet 1. Jačanje gospodarstva ulaganjem u istraživanje i inovacije, podupiranjem poslovne konkurentnosti, digitalizacije i razvojem vještina za pametnu specijalizaciju, Specifični cilj RSO 1.1. Razvoj i jačanje istraživačkih i inovacijskih kapaciteta te prihvaćanje naprednih tehnologija.

Prijavom na ovaj Poziv prijavitelj daje suglasnost za korištenje cjelokupne prijavne dokumentacije i podataka iz procjene projektnih prijedloga u svrhu provedbe vrednovanja Poziva, bez obzira na to hoće li ostvariti potporu ili ne. Pristup podacima će omogućiti provedbu vrednovanja učinka koji se zasniva na usporedbi između ispitane i kontrolne skupine, koje uključuju korisnike i njima slične prijavitelje, odnosno subjekte koji nisu korisnici Poziva. Suglasnost se daje potpisom Izjave prijavitelja (Obrazac 2.).

**Prilikom podnošenja Prijavnog obrasca,** **prijavitelji su dužni ispuniti početnu anketu putem poveznice dostupne unutar Priloga 7.,** u okviru koje će se prikupljati podaci o prethodnim postignućima prijavitelja vezano za inovacijske aktivnosti i rezultate. Odgovori prikupljeni anketom će se koristiti za potrebe vrednovanja učinka i ostvarenja pokazatelja Poziva.

U slučaju da nadležna tijela odluče provoditi vrednovanje učinka Poziva, po završetku i u godinama nakon provedbe projekata provodit će se ankete sa svrhom prikupljanja podataka o rezultatima koje su prijavitelji ostvarili u odnosu na stanje prijavljeno prilikom predaje projekta. Prijavom na ovaj Poziv, prijavitelji se obvezuju sudjelovati u dodatnim anketama, ako ih nadležna tijela odluče provesti, i daju suglasnost za korištenje prikupljenih podataka u svrhu vrednovanja učinka, bez obzira na to jesu li dobili potporu ili ne. Nadležno tijelo osigurat će da eventualne buduće ankete ne predstavljaju administrativno opterećenje za ispitanike. Suglasnost se daje potpisom Izjave prijavitelja (Obrazac 2.).

## 1.3. Predmet, svrha i pokazatelji Poziva

Predmet Poziva: Ovim Pozivom će se poticati projekti novoosnovanih poduzeća do 36 mjeseci starosti, koji su u sklopu identificiranih tematskih prioritetnih područja S3, za lansiranje proizvoda koji su novi na tržištu, s naglaskom na radikalne inovacije i znatno poboljšanje u komercijalizaciji proizvoda uključujući zaštitu intelektualnog vlasništva, a čija je tehnološka zrelost izvan faze dokazivanja koncepta, odnosno u trenutku predaje projektnog prijedloga se nalaze u TRL[[1]](#footnote-2) 5-8. Isto će se poticati kroz podršku za razvoj inovacija i spremnosti za ulaganja investitora i poboljšanja u komercijalizaciji proizvoda.

Svrha Poziva: Potaknuti rast novoosnovanih poduzeća koja razvijaju inovativne proizvode u sklopu identificiranih tematskih prioritetnih područja S3, bazirane na znanju ili visokim tehnologijama, te budući razvoj i komercijalizaciju proizvoda i povećanje spremnosti poduzeća za investicije.

Vrsta Poziva: otvoreni postupak dodjele bespovratnih sredstava

Modalitet Poziva: privremeni

**Pokazatelji operacije/projekta:**

Za potrebe praćenja postignuća, prijavitelj je obvezan na razini projektnog prijedloga navesti ciljane vrijednosti pokazatelja koje će ostvariti svojim projektom. Radi se o sljedećim pokazateljima:

#### Tablica 1. Pokazatelji Programa i Poziva

|  |
| --- |
| Pokazatelji Programa |
| Pokazatelji ostvarenja | Jedinica mjere | Opis i izvor provjere ostvarenja pokazatelja |
| RCO01 Poduzeća koja su primila potporu (od čega:mikropoduzeća, mala, srednja i velika poduzeća)\* | poduzeća | Pokazatelj broji poduzeća koja primaju bilo koji oblik potpore iz EFRR (bespovratna sredstva, financijski instrumenti, nefinancijska potpora). Pokazatelj se u sustavu prati automatski i prijavitelji ga ne unose. Izvor provjere: Potpisani ugovor i odobren Završni ZNS |
| RCO02 Poduzeća koja su primila potporu u obliku bespovratnihsredstava\* | poduzeća | Pokazatelj broji poduzeća koja primaju novčanu potporu u obliku bespovratnih sredstava. Pokazatelj se u sustavu prati automatski i prijavitelji ga ne unose.Izvor provjere: Potpisani ugovor i odobren Završni ZNS. |
| RCO05 Novoosnovana poduzeća koja su primila potporu\* | poduzeća | Broj novoosnovanih poduzeća koja su primila potporu. Poduzeće se smatra novoosnovanim ako nije postojalo 36 mjeseci prije predaje projektnog prijedloga. Poduzeće se neće smatrati novoosnovanim ako se promijeni samo njegov pravni oblik.*Kao* ***početna vrijednost*** *unosi se 0.**Kao* ***ciljana vrijednost*** *unosi se broj novoosnovanih poduzeća koja sudjeluju na projektu.**Kao* ***ostvarena vrijednost*** *unosi se OIB novoosnovanog poduzeća u polje predviđeno za ovaj pokazatelj na Završnom ZNS-u.*Izvor provjere: Odobren Završni ZNS.  |
| **Pokazatelji rezultata** | **Jedinica mjere** | **Opis i izvor provjere ostvarenja pokazatelja** |
| RCR02 Privatna ulaganja u iznosu jednakom javnoj potpori (od čega: bespovratna sredstva, financijski instrumenti)\* | euro | Pokazatelj mjeri ukupnu vrijednost privatnih ulaganja u financiranim projektima gdje su oblik potpore bespovratna sredstva. Ukupna vrijednost privatnih ulaganja uključuje i neprihvatljive troškove projekta, uključujući PDV. **Ostvarena i ciljana vrijednost** pokazatelja je razlika između ukupne vrijednosti projekta (uključujući i neprihvatljive troškove) i traženog iznosa bespovratne potpore, izražena u EUR.Pokazatelj se u sustavu prati automatski i prijavitelji ga ne unose.Izvor provjere: Potpisani ugovor |
| RCR03 Mala i srednja poduzeća (MSP-ovi)koji uvode inovacije uproizvode ili procese\* | poduzeća | Pokazatelj mjeri broj MSP-ova koji su primili potporu za uvođenje inovacija proizvoda (ili usluga) ili procesa. Inovacija proizvoda je uvođenje nove ili značajno poboljšane robe ili usluge na tržištu s obzirom na njegove mogućnosti, prilagođenost korisniku, komponentama ili podsustavima. Inovacija procesa je novi ili poboljšani proces jedne ili više funkcija poduzeća koje se značajno razlikuju od dosadašnjeg procesa i koje je poduzeće stavilo u upotrebu.Prilikom izračuna ostvarene vrijednosti pokazatelja broje se poduzeća (prema OIB-u) koja su primila potporu. *Kao* ***početna vrijednost*** *unosi se 0.**Kao* ***ciljana vrijednost*** *unosi se 1.**Kao ostvarena vrijednost unosi se OIB poduzeća koje je dobilo potporu za uvođenje inovacije u proizvode ili procese u polje predviđeno za ovaj pokazatelj na podnesenom ZNS-u.*Izvor provjere: Potpisani ugovor i odobren prvi ZNS  |
| RCR04 MSP-ovi koji uvode marketinške ili organizacijske inovacije | poduzeća | Pokazatelj mjeri broj MSP-ova koji uvode marketinške ili organizacijske inovacije zbog pružene potpore. Marketinška inovacija je primjena novog marketinškog koncepta ili strategije koji se značajno razlikuje od postojećih marketinških metoda poduzeća i koji do sada nije korišten. Organizacijska inovacija nova je organizacijska metoda u poslovnoj praksi poduzeća (uključujući upravljanje znanjem). Prilikom izračuna ostvarene vrijednosti pokazatelja broje se poduzeća (prema OIB) koja su primila potporu. *Uputa: Pokazatelj je obvezan, ako je primjenjiv. Prijavitelj unosi ovaj pokazatelj ako provedbom projekta uvodi marketinške ili organizacijske inovacije.**Kao* ***početna vrijednost*** *unosi se 0.**Kao* ***ciljana vrijednost*** *unosi se 1.**Kao ostvarena vrijednost unosi se OIB poduzeća koje je dobilo potporu za uvođenje marketinške ili organizacijske inovacije u polje predviđeno za ovaj pokazatelj na podnesenom ZNS-u.*Izvor provjere: Potpisani ugovor i odobren prvi ZNS  |
| **Pokazatelji na razini projekta**  | **Jedinica mjere** | **Opis** |
| RCR01 Stvorena radna mjesta u subjektima s primljenom potporom\*  | Ekvivalentpunom radnomvremenu (FTE) | Broj novostvorenih radnih mjesta u skladu s aktivnostima koje projekt podržava izražen u prosječnim godišnjim ekvivalentima punog radnog vremena (full time equivalents- FTE) zadržanih 1 godinu dana nakon završetka projekta (m+1).*Kao* ***početna vrijednost*** *unosi se broj zaposlenih na temelju sati rada (FTE) u godini n**Kao* ***ciljana vrijednost*** *unosi se broj bruto novih radnih mjesta u godini m+1.*Izvor provjere: GFI POD podaci za godinu m + 1 (odnosno poslovne knjige za obveznike poreza na dohodak). |
| Broj inovativnih proizvoda\* | broj | Pokazatelj mjeri broj inovativnih proizvoda koji su posljedica projektnih rezultata. Ciljana vrijednost pokazatelja mora biti minimalno 1. Rok za postizanje pokazatelja je završetak provedbe (godina m).*Kao* ***početna vrijednost*** *unosi se 0.**Kao* ***ciljana vrijednost*** *unosi se minimalno 1.*Izvor provjere: Završno izvješće o provedbi projekta |
| Povećani prihod od prodaje\*  | EUR | Prihod od prodaje poduzeća predstavlja prihod poduzeća iz poslovnih aktivnosti koji proizlaze iz prodaje roba i usluga tijekom određenog razdoblja nakon završetka podržanog projekta.*Kao* ***početna vrijednost*** *unosi se vrijednost prihoda od prodaje izražena u apsolutnom broju u godini n..**Kao* ***ciljana vrijednost*** *unosi se procijenjena vrijednost prihoda od prodaje izražena u apsolutnom broju u godini m+3.* Izvor provjere: GFI POD podaci za godinu m + 3 odnosno poslovne knjige za obveznike poreza na dohodak (AOP 128 i 129, odnosno Ukupni primici iz obrasca P-PPI) |
|  |  |  |
|  |  |  |

***Obrazloženje kratica:***

*n = godina predaje projektnog prijedloga*

*m = godina završetka projekta*

*m+1 – prva godina nakon godine završetka projekta*

*m + 2 =* *druga godina nakon godine završetka projekta*

*m+3 = treća godina nakon godine završetka projekta*

Pored gore navedenih pokazatelja, ovaj Poziv doprinosi i posebnim ciljevima S3, koji imaju cilj unaprijediti ukupnu hrvatsku inovacijsku učinkovitost i kapacitete za jačanje konkurentnosti i promicanje industrijske digitalne i zelene transformacije.

*Tablica 2.: Pokazatelji vezani uz doprinos posebnim ciljevima S3*

|  |
| --- |
| Posebni cilj: Povećanje inovacijske učinkovitostiPosebni pod-cilj 3.1: Poboljšanje start-up ekosustava |
| Vrijednost dodatnih sredstava koje je poduzeće prikupilo nakon završetka projekta\* | Pokazatelj mjeri ukupnu vrijednost financijskih sredstava koja su podržana poduzeća osigurala nakon završetka podržanog projekta. Pokazatelj uzima u obzir sva dodatna sredstva koja su poduzeća primila iz javnih izvora, poput bespovratnih sredstava iz državnog proračuna ili fondova EU-a za različite namjene (kao što su primjerice pokrivanje troškova osoblja, infrastrukture, tehnologije, opreme itd.) ili ulaganja iz privatnih i drugih izvora.*Kao* ***početna vrijednost*** *unosi se 0.**Kao* ***ciljana vrijednost*** *unosi se procijenjena vrijednost dodatnih sredstava koje će poduzeće prikupiti nakon završetka projekta*Izvor provjere: Izvješća nakon provedbe projekta i/ili anketa u post-provedbenom razdoblju |
| Postotak poduzeća koja nastavljaju poslovanje nakon završetka projekta\* | Pokazatelj mjeri stopu „preživljavanja“ podržanih poduzeća kao postotak poduzeća podržanih bespovratnim sredstvima koja nastavljaju poslovati nakon završetka projekta.*Kao* ***početna vrijednost*** *unosi se 0.**Kao* ***ciljana vrijednost*** *unosi se 1.*Izvor provjere: Izvješća nakon provedbe projekta i/ili anketa u post-provedbenom razdoblju |

***Napomena:***

*Obvezni pokazatelji označeni su znakom \*. Pokazatelj koji je obvezan ako je primjenjiv je RCR04 u slučaju poduzeća koja uvode marketinške ili organizacijske inovacije.*

***Sukladno obveznom pokazatelju RCR01, prijavitelj mora zaposliti najmanje jednog djelatnika na puno radno vrijeme jednu (1) godinu nakon završetka projekta.***

U slučaju da Korisnik ne ostvari planirane vrijednosti pokazatelja koje je naveo u obrascu projektnog prijedloga, nadležno tijelo ima pravo od Korisnika zatražiti povrat dijela isplaćenih sredstava sukladno niže navedenoj metodologiji.

Za one projekte čiji rezultati aktivnosti vezani uz daljnji razvoj tehnološke spremnosti proizvoda nisu primjenjivi u daljnjem razvoju proizvoda, a što mora biti navedeno u završnom ZNS-u, nepostizanje zadanih pokazatelja neće imati za posljedicu financijske korekcije.

Prijavitelj je obvezan u Prijavnom obrascu iskazati pozitivne vrijednosti, odnosno doprinositi svim primjenjivim pokazateljima.

U slučaju neostvarenja **pokazatelja na razini projekta**, navedenih u Tablici 1. Pokazatelji Programa i Poziva, primjenjuju se financijske korekcije, na način kako slijedi:

* Financijska korekcija se određuje u odnosu na prosjek ostvarenosti svih definiranih pokazatelja na razini projekta, (ovisno o primjenjivosti pojedinih pokazatelja).
* Na temelju definiranog omjera (%) ostvarenosti za svaki pojedini pokazatelj izračunava se prosječna vrijednost ostvarenosti odabranih pokazatelja na razini projekta (npr. ako je ostvarenost jednog pokazatelja 86%, a drugog 100%, prosječna vrijednost ostvarenosti pokazatelja na razini projekta iznosi 93%).
* Prosječnoj vrijednosti ostvarenosti pokazatelja na razini projekta pridružuju se zatim stope korekcija sukladno Tablici 3. Iznosi stopa korekcije.
* Umnoškom stope korekcije i iznosa ukupno odobrenih bespovratnih sredstava izračunava se iznos za povrat.

*Tablica 3. Iznosi stopa korekcije*

|  |  |
| --- | --- |
| Koeficijent ostvarenja | Stopa korekcije |
| Manje od 70 %  | 10 % |
| Manje od 40 % ili više | 20 % |
| 0% | 30 % |

Financijska korekcija za neostvarenje pokazatelja se ne kumulira s financijskim korekcijama utvrđenima po nekoj drugoj osnovi.

Financijske korekcije vezane uz neostvarivanje pokazatelja neće se primijeniti ako se isti nisu ostvarili zbog nastupa više sile, društveno-gospodarskih ili okolišnih čimbenika, odnosno nastupa važnih promjena u gospodarskim ili okolišnim uvjetima u državi, koji su utjecali na ostvarenje pokazatelja Projekta. Nadležno tijelo procjenjuje svaki konkretni slučaj te utvrđuje ostvarenje navedenih čimbenika, kao i mogućnost ostvarenja zadanih pokazatelja. Financijska korekcija se može odrediti bez obzira na to što je projekt završen.

## 1.4. Financijska alokacija Poziva, iznosi i intenziteti bespovratnih sredstava

Bespovratna sredstva dodjeljivat će se putem otvorenog postupka dodjele bespovratnih sredstava **u modalitetu privremeno otvorenog poziva**.

Ukupan raspoloživ iznos bespovratnih sredstava za dodjelu u okviru ovog Poziva je **14.622.642 EUR** bespovratnih sredstava za razdoblje 2021. – 2027., što se prikazuje u Državnom proračunu RH na izvoru 563 - Europski fond za regionalni razvoj (EFRR).

PT1 zadržava pravo ne dodijeliti sva raspoloživa sredstva u okviru ovog Poziva.

Najniži, odnosno najviši iznos bespovratnih sredstava koji se može dodijeliti pojedinom prijavitelju i projektu iznosi:

• najniži iznos 20.000,00 EUR

• najviši iznos 120.000,00 EUR.

|  |  |  |
| --- | --- | --- |
| **Ukupan raspoloživi iznos bespovratnih sredstava** | **Minimalni iznos bespovratnih sredstava** | **Maksimalni iznos bespovratnih sredstava**  |
| 14.622.642 EUR | 20.000,00 EUR | 120.000,00 EUR |

Prijavitelj po predmetnom Pozivu može podnijeti samo jedan projektni prijedlog.

Intenzitet potpore

* do 85% prihvatljivih troškova financirat će se prihvatljivim prijaviteljima sukladno točki 2. ovih Uputa.

Prijavitelj se obvezuje iz vlastitih sredstava ili vanjskim financiranjem (svime što ne predstavlja sredstva iz europskih strukturnih i investicijskih fondova ili drugih europskih, nacionalnih ili javnih izvora) osigurati:

* Sredstva za financiranje razlike između iznosa ukupnih prihvatljivih troškova projektnog prijedloga i iznosa bespovratnih sredstava iz EFRR-a dodijeljenih za financiranje prihvatljivih troškova u sklopu ovog Poziva;
* Sredstva za financiranje ukupnih neprihvatljivih troškova unutar projektnog prijedloga.

## 1.5. Primjena pravila o potporama male vrijednosti

U okviru Poziva dodjeljivat će se potpore male vrijednosti poduzetnicima u skladu s Programom dodjele potpora male vrijednosti za inovacije novoosnovanih MSP-ova (*KLASA: XY; URBROJ: XY )* (dalje u tekstu: Program) objavljenim na mrežnim stranicama MINGO (dostupan na poveznici).

Navedeni Program temelji se na Uredbi Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (dalje u tekstu: *de minimis* Uredba)

Bespovratna sredstva koja će se dodijeliti putem ovog Poziva smatraju se potporom male vrijednosti. Prihvatljive potpore dodijeljene u okviru ovog Poziva u skladu su s *de minimis* Uredbom.

Potpore male vrijednosti dodjeljivat će se MSP-ovima u obliku bespovratnih sredstava kao nadopune privatnom financiranju.

Potpore male vrijednosti iz ovog Poziva dodjeljivat će se MSP-ovima čija veličina se utvrđuje sukladno Prilogu I. Uredbe Komisije (EU) 2023/1315 оd 23. lipnja 2023.o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora i Uredbe (EU) 2022/2473 o proglašenju određenih kategorija potpora poduzetnicima koji se bave proizvodnjom, preradom i stavljanjem na tržište proizvoda ribarstva i akvakulture spojivima s unutarnjim tržištem u primjeni članaka 107. i 108. Ugovora.

Potpore male vrijednosti dodijeljene prema ovom Pozivu smatraju se transparentnim potporama, u smislu članka 4. *de minimis* Uredbe.

Potpore male vrijednosti iz ovog Poziva dodjeljivat će se “jednom poduzetniku”, kako je definirano u članku 2. stavak 2. *de minimis* Uredbe.

Ukupan iznos potpore male vrijednosti koja se po državi članici dodjeljuje jednom (jedinstvenom) poduzetniku ne smije prelaziti 300.000,00 EUR u bilo kojem razdoblju tijekom bilo kojeg trogodišnjeg razdoblja. Trogodišnje razdoblje koje se uzima u obzir temeljem Uredbe ocjenjuje se na pomičnoj osnovi. Pri svakoj novoj dodjeli potpore male vrijednosti uzima se u obzir ukupan iznos potpora male vrijednosti dodijeljenih u tri prethodne godine (36 mjeseci) prije dodjele predmetne potpore.

Navedeni iznos odnosno gornja granica primjenjuje se bez obzira na oblik potpora male vrijednosti ili na cilj koji se namjerava postići te neovisno o tome financira li se potpora koju dodjeljuje država članica u cijelosti ili djelomično iz sredstava koja su podrijetlom iz EU ili državnog proračuna RH.

Za potrebu utvrđivanja gornje granice potpore se izražavaju kao gotovinska bespovratna sredstva. Svi iznosi koji se primjenjuju bruto su iznosi, tj. iznosi prije odbitka poreza i druge naknade.

Ako bi se dodjelom novih potpora male vrijednosti mogla premašiti odgovarajuća gornja granica iz članka 3. stavka 2. *de minimis* Uredbe, ni jednu od tih novih potpora nije moguće dodijeliti.

Potpora u okviru ovog Poziva smatra se dodijeljenom na dan donošenja Odluke o financiranju, neovisno o datumu isplate potpore.

## 1.6. Zbrajanje potpora

Potpore male vrijednosti koje se dodjeljuju u skladu s *de minimis* Uredbom mogu se kumulirati s potporama male vrijednosti dodijeljenima u skladu s Uredbom Komisije (EU) 2023/2832[[2]](#footnote-3) do odgovarajuće gornje granice utvrđene u članku 3. stavku 2. *de minimis* Uredbe.

Potpore male vrijednosti koje se dodjeljuju u skladu s *de minimis* Uredbom mogu se kumulirati s potporama male vrijednosti dodijeljenima u skladu s uredbama Komisije (EU) br. 1408/2013[[3]](#footnote-4)  i (EU) br. 717/2014[[4]](#footnote-5) [https://eur-lex.europa.eu/legal-content/HR/TXT/HTML/?uri=OJ:L\_202302831](https://eur-lex.europa.eu/legal-content/HR/TXT/HTML/?uri=OJ:L_202302831#ntr23-L_202302831HR.000101-E0023) do odgovarajuće gornje granice utvrđene u članku 3. stavku 2. *de minimis* Uredbe.

Potpore male vrijednosti ne mogu se zbrajatis državnim potporama u vezi s istim prihvatljivim troškovima ili s državnim potporama za istu mjeru rizičnog financiranja ako bi takva kumulacija prelazila primjenjivi najviši intenzitet potpore ili iznos potpore koji je za konkretan slučaj utvrđen Uredbom o skupnom izuzeću[[5]](#footnote-6) ili odlukom Europske Komisije.

Potpore male vrijednosti koje nisu dodijeljene za određene prihvatljive troškove ili se njima ne mogu pripisati, mogu se kumulirati s drugim državnim potporama dodijeljenima na temelju Uredbe o skupnom izuzeću ili odluke Komisije (članak 5. stavak 3 *de minimis* Uredbe).

***Napomena:*** Sredstva iz ovog poziva nije moguće koristiti za troškove koji su već sufinancirani iz drugih programa Unije, Nacionalnog plana oporavka i otpornosti ili drugih javnih izvora u mjeri u kojoj bi to predstavljalo dvostruko financiranje. Isti troškovi ne smiju biti dvaput financirani iz proračuna Unije i iz nacionalnih javnih izvora, pri čemu se primjenjuje pravilo iz članka 63. stavka 9. Uredbe (EU) 2021/1060.

# **2. Prihvatljivost prijavitelja i kriteriji isključenja**

## 2.1. Prihvatljivost prijavitelja

1. Prihvatljiv prijavitelj po ovom Pozivu je pravna ili fizička osoba koja je mikro, mali ili srednji poduzetnik, sukladno definiciji veličine poduzeća utvrđenoj u Prilogu I. Definicija malih i srednjih poduzeća Uredbe o općem skupnom izuzeću.

*(izvor provjere: Prijavni obrazac (Obrazac 1.), Izjava prijavitelja (Obrazac 2.), Skupna izjava prijavitelja (Obrazac 3.), ostali dostupni izvori);*

1. Prijavitelj je neuvršteni novoosnovani MSP do 36 mjeseci nakon registracije[[6]](#footnote-7), pod uvjetom da ispunjava sljedeće uvjete:

(a) da nije preuzelo djelatnost drugog poduzeća;

(b) da još nije raspodijelilo dobit;

(c) nije osnovano spajanjem ili podjelom.

Novoosnovani MSP-ovi su oni koji su osnovani najviše 36 mjeseci prije dana podnošenja projektnog prijedloga i ne odnosi se na postojeća poduzeća koja će se zatvoriti i ponovno otvoriti ili na ona koja su nastala spajanjem ili podjelom.

U slučaju da je poduzeće prijavitelja u odnosu povezanog poduzeća s drugim poduzećem koje može ostvariti vladajući utjecaj sukladno članku 3. Priloga I Uredbe o općem skupnom izuzeću, ovaj kriterij prihvatljivosti mora biti potvrđen i za sva poduzeća u tom odnosu da bi se poduzeće smatralo novoosnovanim i bilo prihvatljivo po ovom pozivu.

Poduzeća kontrolirana od strane vlasnika prethodno zatvorenih poduzeća ne mogu koristiti ovu potporu ukoliko je novo poduzeće operativno u istim ili srodnim[[7]](#footnote-8) sektorima kao i zatvorena tvrtka. Ovo ograničenje se odnosi na razdoblje od 12 (dvanaest) mjeseci od dana na koji je poduzeće zatvoreno.

1. Prijavitelj mora biti osnovan najmanje trideset (30) dana prije dana predaje projektnog prijedloga.
2. Prijavitelj u prijavi mora navesti vlastite kapacitete za provedbu projekta (obrazložiti ljudske, financijske, tehničke i/ili tehnološke resurse potrebne za organizaciju predmetne aktivnosti, kao i za provedbu post-projektnih aktivnosti).

*(izvor provjere: Prijavni obrazac (Obrazac 1.), Izjava prijavitelja (Obrazac 2.), ostali dostupni izvori);*

1. Prijavitelj mora dokazati da u trenutku prijave nije niti u jednoj situaciji isključenja koje su definirane u točki 2.3. Kriteriji za isključenje prijavitelja, što se dokazuje dokumentacijom navedenom u istoj točki.

*(izvor provjere: Prijavni obrazac (Obrazac 1.), Izjava prijavitelja (Obrazac 2), ostali dostupni izvori);*

Prihvatljivost prijavitelja će se provjeravati sukladno relevantnim dokumentima navedenima u ovom poglavlju, kao i ostalim dostupnim izvorima.

## 2.2. Dozvoljenost partnerstva

Prijavitelji moraju djelovati pojedinačno. Partnerske organizacije i partnerstvo[[8]](#footnote-9) bilo koje vrste nisu prihvatljivi.

## 2.3. Kriteriji za isključenje prijavitelja

U okviru ovog Poziva, potpora se ne može dodijeliti:

1. U slučaju kada je nad prijaviteljem i/ili fizičkom ili pravnom osobom koja preuzima neograničenu odgovornost za njegove dugove otvoren predstečajni postupak, stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim propisima, ili koji se nalazi u postupku koji je, prema propisima države njegova sjedišta ili nastana kojima se regulira pitanje insolvencijskog prava, sličan svim prethodno navedenim postupcima. Iznimno okolnost pokrenutog predstečajnog postupka nije obvezni razlog isključenja, ako je to razmjerno i pod uvjetom da je prijavitelj dokazao da je sposoban provoditi projekt i izvršavati ugovor te nastanak i trajnost projektnih rezultata ciljeva i pokazatelja. (*Dokazuje se Izjavom prijavitelja (Obrazac 2.), ostalim dostupnim izvorima);*
2. Ako je protiv prijavitelja i/ili osobe ovlaštene za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izrečena pravomoćna osuđujuća presuda za bilo koje od sljedećih kaznenih djela, odnosno za odgovarajuća kaznena djela prema propisima države sjedišta ili države čiji je državljanin osoba ovlaštena za njihovo zastupanje, koji se odnose na: sudjelovanje u zločinačkoj organizaciji, uključujući zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, uključujući javno poticanje na terorizam, novačenje za terorizam, obuka za terorizam, putovanje u svrhu terorizma, terorističko udruženje, pranje novca ili financiranje terorizma, dječji rad ili druge oblike trgovanja ljudima i ropstvo, korupciju, uključujući primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevaru, uključujući prijevara u gospodarskom poslovanju, utaja poreza ili carine, subvencijska prijevara. (*Dokazuje se Izjavom prijavitelja (Obrazac 2.), ostalim dostupnim izvorima);*
3. Ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom zbog teškog profesionalnog propusta ili drugog djela u smislu kršenja primjenjivih pravila koji se odnose na etičke standarde profesije na način da se to odražava na profesionalni kredibilitet, a riječ je o namjernom djelovanju ili propuštanju ili krajnjoj nepažnji, i to ako je pravomoćnost, odnosno konačnost odluke nadležnog tijela kojom je to utvrđeno nastupila u razdoblju tri godine koje prethode datumu podnošenja projektnog prijedloga. (*Dokazuje se Izjavom prijavitelja (Obrazac 2.), ostalim dostupnim izvorima);*
4. Ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom za djelo koje za posljedicu ima povredu načela Ugovora o EU i Povelje EU o temeljnim pravima, kao što su zabrana diskriminacije, mržnje i nasilja te njihova poticanja prema grupi ili pojedincu, i to u razdoblju tri godine koje prethode datumu podnošenja projektnog prijedloga. (*Dokazuje se Izjavom prijavitelja (Obrazac 2.), ostalim dostupnim izvorima);*
5. Ako na temelju pravomoćne, odnosno konačne odluke nadležnog tijela prijavitelj i/ili fizička ili pravna osoba koja preuzima neograničenu odgovornost za njegove dugove i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije ispunila obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan prijavitelj i u kojoj će se provoditi ugovor kojim se na korištenje dodjeljuju bespovratna sredstva i u skladu s propisima države poslovnog nastana prijavitelja (ako nema poslovni nastan u Republici Hrvatskoj), osim ako je po posebnim propisima oslobođen te obveze. (*Dokazuje se Izjavom prijavitelja (Obrazac 2.), ostalim dostupnim izvorima);*
6. Ako je pravomoćnom, odnosno konačnom odlukom nadležnog tijela utvrđeno da je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izbjegavala fiskalne, socijalne ili bilo koje druge pravne obveze osnivanjem fiktivnog gospodarskog subjekta, ili je takav subjekt osnovan s tim ciljem. (*Dokazuje se Izjavom prijavitelja (Obrazac 2.));*
7. Ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) u sukobu interesa u postupku dodjele sredstava, odnosno u situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama s ciljem dobivanja sredstava EU, posebice iskorištavanjem situacije postojanja sukoba interesa u odnosu na službenu osobu koja sudjeluje u postupku dodjele sredstava. Sukob interesa razmatra se i kroz članak 61. Uredbe (EU) br. 2018/1046. (*Dokazuje se Izjavom prijavitelja (Obrazac 2.), ostalim dostupnim izvorima);*
8. Ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) po osnovi konačne ili pravomoćne odluke nadležnog tijela nije vratila sredstva u proračun Republike Hrvatske prema zahtjevu za povrat nadležnog tijela, kako je navedeno u obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele koji je sastavni dio Poziva, ili grubo nije ispunjavala svoje obveze koje proizlaze iz pravila po kojima se provodi financiranje Unije, ili ih je s namjerom zaobilazila, a što je dovelo do prijevremenog raskidanja ugovornih odnosa i/ili odštetnih zahtjeva. (*Dokazuje se Izjavom prijavitelja (Obrazac 2.), ostalim dostupnim izvorima);*
9. Ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) ne udovoljava obvezama u skladu  s naloženim povratom, uključivo obvezama koje se odnose na odobrenu obročnu otplatu duga koji predstavlja sredstva državnog proračuna Republike Hrvatske, po osnovi pravomoćne ili konačne odluke nadležnog tijela. (*Dokazuje se Izjavom prijavitelja (Obrazac 2.), ostalim dostupnim izvorima);*
10. Ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, a potpora je dodijeljena na temelju lažnih, netočnih, nepotpunih  i/ili neistinitih izjava prijavitelja. (*Dokazuje se Izjavom prijavitelja (Obrazac 2.), ostalim dostupnim izvorima);*
11. Prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije postupala u skladu sa zahtjevima i pravilima trajnosti projekta, zbog čega je država članica morala ili mora vratiti doprinos iz fondova, neovisno o tome o kojem financijskom razdoblju je riječ (financijsko razdoblje 2007. - 2013., financijsko razdoblje 2014. - 2020. ili financijsko razdoblje 2021. - 2027.). (*Dokazuje se Izjavom prijavitelja (Obrazac 2.), ostalim dostupnim izvorima);*
12. Ako se prijavitelj nalazi u nekoj od situacija koje se odnose na obvezu povrata sredstava, mogućnost sudjelovanja u postupku dodjele bespovratnih sredstava uvjetuje se obvezom da prijavitelj uz izjavu Prijavitelja priloži dodatno pojašnjenje o namjeri i načinu povrata dugovanog iznosa i svim drugim razlozima koji idu u korist jamčenom povratu. Pri tome, potpora se ne može dodijeliti, ako do tog trenutka nije izvršen povrat cjelokupnog dugovanog iznosa, s kamatama, ako su obračunate. Podnošenje projektnog prijedloga, iako postoji neka od situacija opisanih u ovoj izjavi, isključiva je odgovornost prijavitelja, pri čemu se odriče bilo koja vrsta odgovornosti tijela koja sudjeluju u tom postupku ili tijela u sustavu upravljanja i kontrole EU fondovima. (*Dokazuje se Izjavom prijavitelja (Obrazac 2.), dodatno pojašnjenje kako je gore navedeno, ostalim dostupnim izvorima);*
13. Ako prijavitelj ne udovoljava uvjetima navedenim u poglavlju 2.1. ovih Uputa (*Dokazuje se Izjavom prijavitelja (Obrazac 2.), ostalim dostupnim izvorima);*
14. Ako je prijavitelj udruga ili dobrotvorna organizacija; (*Dokazuje se Izjavom prijavitelja (Obrazac 2.), ostalim dostupnim izvorima);*
15. Ako prijavitelj nema niti jednog zaposlenog na temelju sati rada u mjesecu koji prethodi predaji projektnog prijedloga; (*Dokazuje se: Izjavom prijavitelja (Obrazac 2.), elektroničkim zapisom o radnopravnom statusu za zaposlenika (e-radna knjižica) ostalim dostupnim izvorima);*
16. Ako prijavitelj u trenutku podnošenja projektnog prijedloga nije registriran na području Republike Hrvatske; (*Dokazuje se Izjavom prijavitelja (Obrazac 2.), uvidom u odgovarajući registar, i ostalim dostupnim izvorima.);*
17. Ako prijavitelj u trenutku podnošenja projektnog prijedloga nije registriran za prihvatljive djelatnosti u kojima provodi prihvatljive aktivnosti*; (Dokazuje se uvidom u odgovarajući registar te uvidom u Prijavni obrazac (Obrazac 1.), Izjavom prijavitelja (Obrazac 2.), ostalim dostupnim izvorima);*
18. Ako prijavitelj potražuje potporu u sljedećim sektorima: *(Dokazuje se Prijavnim obrascem (Obrazac 1.), Izjavom prijavitelja (Obrazac 2.), ostalim dostupnim izvorima);*

- sektoru primarne poljoprivredne proizvodnje

- sektoru ribarstva i akvakulture kako je obuhvaćeno Uredbom (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni uredbi Vijeća (EZ) br. 1184/2006 i (EZ) br. 1224/2009 i stavljanju izvan snage Uredbe Vijeća (EZ) br. 104/2000 (SL L 354, 28.12.2013., str.1.)

1. Ako je prijavitelj dobio potporu iz bilo kojih javnih izvora za isti opravdani trošak projekta, ako ista nije u skladu s točkom 1.6. Zbrajanje potpora; (*Dokazuje se Prijavnim obrascem (Obrazac 1.), Izjavom prijavitelja (Obrazac 2.), ostalim dostupnim izvorima);*

1. Ako je prijavitelj dostavio lažne informacije u sklopu projektnog prijedloga; (*Dokazuje se Izjavom prijavitelja (Obrazac 2.), ostalim dostupnim izvorima);*

1. Prijavitelju koji je znao ili morao znati da je u sukobu interesa u postupku dodjele bespovratnih sredstava; (*Dokazuje se Izjavom prijavitelja (Obrazac 2.) i ostalim dostupnim izvorima*)
2. Prijavitelju koji je prešao ili s traženom potporom prelazi pragove definirane Uredbom *de minimis* (*Dokazuje se Izjavom o dodijeljenim potporama (Obrazac 4.), ostali dostupni izvori)*;
3. Prijavitelju koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima RH. U pogledu ove točke, smatra se prihvatljivim da prijavitelj nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja *(Dokazuje se Izjavom prijavitelja (Obrazac 2.) i ostalim dostupnim izvorima)*;

Obvezni kriteriji za isključenje prijavitelja se na odgovarajući način odnose i na stvarnog vlasnika prijavitelja, kako je definiran Zakonom o sprječavanju pranja novca i financiranja terorizma („Narodne novine“, broj 108/17, 39/19 i 151/22).

 U okviru provjere prihvatljivosti prijavitelja provjeravat će se ispunjenje uvjeta vezanih uz državne potpore kako je navedeno u točki 1.6. Zbrajanje potpora.

Svi navedeni razlozi isključenja za koje se naknadno utvrdi da su postojali u trenutku podnošenja projektnog prijedloga osnova su za raskid ugovora, neovisno o tome jesu li u predmetnom ugovoru izrijekom navedeni i je li njihovo postojanje provjeravano tijekom postupka dodjele, uključivo izjavama. Pri tome, ne dovode se u pitanje obvezni ili mogući razlozi za raskid ugovora koji su u samom ugovoru navedeni.

Prijavitelj ne može koristiti institut faktoringa u projektu.

Zadržava se pravo, u nedostatku pravomoćne presude ili konačne odluke, a u slučaju postojanja okolnosti koje daju razumno i ozbiljno uvjerenje o nastanku ozbiljnog i neposrednog učinka na financijske interese Unije i/ili Republike Hrvatske i njihov ugled, temeljem preliminarne ocjene, prijavitelja isključiti iz postupka dodjele.

Isključenje ne prejudicira postupanje, odnosno ishod postupanja nacionalnih kaznenih, prekršajnih i administrativnih tijela.

Prilikom predlaganja svake pojedine odluke o isključenju, povjerenstvo mora poštovati načelo razmjernosti.

Prije, i u svrhu predlaganja Odluke o isključenju, povjerenstvo će osigurati prijavitelju očitovanje u razumnom roku, osim ako postoje uvjerljivi legitimni razlozi za očuvanje povjerljivosti postupka. Protekom roka čelniku tijela predlaže se donošenje Odluke.

Odluku o isključenju donosi čelnik tijela, odnosno druga osoba, ako ju je čelnik tijela na to posebno ovlastio,  koje provodi dodjelu, a predlaže je posebno povjerenstvo te se sastoji od članova UT-a, PT-a 1 i PT-a 2.

U slučaju da su posebna pravila isključenja utvrđena propisom na razini Unije u sustavu dijeljenog upravljanja, primijenit će se ta pravila.

Također, ako je provjerom u sustavu ranog otkrivanja i isključenja, kako je opisan u Financijskoj uredbi, utvrđeno da je prijavitelj/stvarni vlasnik na listi isključenja po osnovi pravomoćne presude, odnosno konačne odluke nadležnog tijela, bez provedbe posebne procedure i djelovanja posebnog povjerenstva, isključuje se iz postupka dodjele po osnovama isključenja koje su navedene u točki 2.3. Kriteriji za isključenje prijavitelja.

Protiv odluke o isključenju moguće je pokrenuti upravni spor.

U svakom slučaju, što obuhvaća i postupanje navedeno gore, dodjela sredstava za provedbu projekta koji se sufinancira sredstvima Unije je moguća isključivo ako je projekt moguće provoditi i provesti primjenom pravila prihvatljivosti koja se odnose na (kumulativno) Poziv i Program.

Isti troškovi ne smiju biti dvaput financirani iz proračuna Unije i iz nacionalnih javnih izvora, pri čemu se primjenjuje pravilo iz članka 63. stavka 9. Uredbe (EU) 2021/1060.

## 2.4. Zahtjevi koji se odnose na sposobnost prijavitelja, učinkovito korištenje sredstava i održivost projekta

A) Prijavitelj provodi projekt pravovremeno i u skladu sa zahtjevima utvrđenima u ovim Uputama. Prijavitelj mora osigurati odgovarajuće kapacitete za provedbu projekta. Ako u trenutku predaje projektnog prijedloga prijavitelj nema imenovan projektni tim, potrebno je opisati metodologiju uspostave projektnog tima koja uz način na koji je prijavitelj definirao i rasporedio odgovornosti tima za upravljanje provedbom projekta te iste povezao s predloženim aktivnostima projekta, uključuje kvalifikacije i tražene kompetencije projektnog tima. U svakom slučaju, odgovornosti članova projektnog tima za upravljanje i provedbu projekta moraju biti definirane i raspoređene.

B) Prijavitelj postupa u skladu s načelima ekonomičnosti, učinkovitosti i djelotvornosti.

C) Prijavitelj mora imati stabilne i dostatne izvore financiranja za održavanje svoje aktivnosti tijekom cijelog razdoblja provedbe projekta i sudjelovanje u njegovu financiranju. Prijavitelj mora osigurati održivost rezultata projekta tri (3) godine nakon završetka provedbe projekta.

D) Prijavitelj tijekom razdoblja od tri (3) godine od završnog plaćanja po ugovoru o dodjeli

bespovratnih sredstava mora osigurati:

* održavanje opreme i druge imovine nabavljene tijekom projekta, u skladu s uputama/preporukama proizvođača i
* održivost aktivnosti i rezultata kako bi se osiguralo ostvarenje ciljanih pokazatelja utvrđenih u točki 1.3. Predmet, svrha i pokazatelji Poziva i
* da ne dođe do bitne izmjene projektnih rezultata uslijed promjene vlasništva ili prestanka proizvodne aktivnosti.

Promjena vlasništva poduzeća prijavitelja/korisnika u bilo kojem trenutku nakon predaje projektnog prijedloga, a sve do isteka razdoblja provedbe projekta, smatrat će se izmjenom projektnog prijedloga te prijavitelj/korisnik nakon promjene vlasništva, kao i novi vlasnik prijavitelja/korisnika moraju zadovoljavati sve uvjete prihvatljivosti prijavitelja kako bi dodijeljena potpora bila u skladu sa specifičnim pravilima i zahtjevima primjenjivima na ovaj Poziv.

Iznosi koji su u ime projekta nepropisno isplaćeni, vraćaju se u Državni proračun RH razmjerno razdoblju u kojemu ovi zahtjevi nisu bili ispunjeni, sukladno Pravilima PKK 2021.-2027. i uvjetima Ugovora.

Nepridržavanje zahtjeva koji se odnose na sposobnost prijavitelja, učinkovito korištenje sredstava i zahtjeva povezanih s trajnošću, smatrat će se kršenjem odredbi Poziva i obveza iz Ugovora te je moguće od korisnika zatražiti povrat sredstava.

# 3. Prihvatljivost projekta

Kako bi bio prihvatljiv, projekt mora udovoljavati svim utvrđenim kriterijima prihvatljivosti kako slijedi:

1. Projekt je u skladu s Programom i predstavlja djelotvoran doprinos ostvarenju ciljeva Prioriteta 1. Jačanje gospodarstva ulaganjem u istraživanje i inovacije, podupiranjem poslovne konkurentnosti, digitalizacije i razvojem vještina za pametnu specijalizaciju, Specifičnog cilja RSO 1.1. Razvoj i jačanje istraživačkih i inovacijskih kapaciteta te prihvaćanje naprednih tehnologija, ostvarenju obveznih pokazatelja i područjima intervencije, uključujući usklađenost s relevantnim strategijama na kojima se Program temelji – Nacionalna razvojna strategija Republike Hrvatske do 2030. i Strategija pametne specijalizacije do 2029. (dalje u tekstu: S3) - *dokazuje se Prijavnim obrascem (Obrazac 1.);*
2. Područje primjene rezultata projekta[[9]](#footnote-10) je u okviru najmanje jednog tematskog prioritetnog područja definiranog u S3, te je povezano s realizacijom najmanje jednog cilja najmanje jednog tematskog prioritetnog područja. - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
3. Projekt ima potrebnu razinu spremnosti za provedbu, odnosno projekt je spreman za početak provedbe aktivnosti projekta i njihov završetak u skladu s planom aktivnosti navedenim u Prijavnom obrascu - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
4. Razina tehnološke spremnosti inovativnog proizvoda jasno je opisana i može se svrstati između TRL 5 - TRL 8 (nije niža od TRL 5 niti viša od TRL 8) - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
5. U slučaju da se utvrdi da je razina tehnološke spremnosti inovativnog proizvoda u trenutku predaje projektnog prijedloga TRL 4, projekt može biti prihvatljiv za financiranje pod uvjetom da će prihvatljive za financiranje biti tek aktivnosti koje se odnose na razvoj proizvoda od TRL 5 na više, odnosno, prijavitelj mora sam iz vlastitih sredstava financirati aktivnosti do tehnološke razvijenosti proizvoda TRL 5, unutar propisanog trajanja provedbe projekta. - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
6. Projekt predstavlja najbolji odnos između iznosa potpore, poduzetih aktivnosti i postizanja ciljeva, a troškovi su izravno povezani s projektnim aktivnostima i s ostvarenjem planiranih ciljeva ili rezultata. - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
7. Provedba projekta doprinijet će razvoju najmanje jednog inovativnog proizvoda koji je novost za tržište. - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
8. Projektne aktivnosti će rezultirati inovativnim proizvodom koji se može svrstati između TRL 6 - TRL 9 - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
9. Aktivnosti projekta odvijaju se u prihvatljivom sektoru i u skladu su s prihvatljivim aktivnostima ovog Poziva. - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
10. Projekt je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnosti i uzimanja u obzir Povelju Europske unije o temeljnim pravima. - *dokazuje se  Prijavnim obrascem (Obrazac 1.), Izjavom prijavitelja, (Obrazac 2.);*
11. Provedba projekta nije započela prije predaje projektnog prijedloga niti završila prije potpisivanja Ugovora o dodjeli bespovratnih sredstava. Projekt u trenutku podnošenja projektnog prijedloga nije fizički niti financijski završen. - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
12. Predviđeno trajanje provedbe Projekta nije duže od 24 mjeseca od dana potpisa ugovora. - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
13. Projekt je u skladu s odredbama relevantnog nacionalnog zakonodavstva, uvažavajući pravila o potporama male vrijednosti te je u skladu sa specifičnim pravilima i zahtjevima primjenjivima na ovaj Poziv. - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*

1. Projekt poštuje načelo nekumulativnosti i ne predstavlja dvostruko financiranje - prihvatljivi izdaci nisu prethodno (su)financirani bespovratnim sredstvima iz drugog javnog izvora  (uključujući iz EU) niti će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava. - *dokazuje se Prijavnim obrascem (Obrazac 1.), Izjava o dodijeljenim potporama (Obrazac 4.), Izjavom prijavitelja (Obrazac 2.);*
2. Projekt se, na način opisan u projektnom prijedlogu, ne bi mogao provesti bez potpore iz PKK-a (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz PKK-a osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta). - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
3. Iznos traženih bespovratnih sredstava za projekt u okviru je propisanog najmanjeg i najvećeg dopuštenog iznosa bespovratnih sredstava za financiranje prihvatljivih izdataka koji se mogu dodijeliti temeljem ovog Poziva te je stopa sufinanciranja unutar raspona propisanog ovim Pozivom. - *dokazuje se Prijavnim obrascem (Obrazac 1.)*;
4. Projekt nije izravno zahvaćen obrazloženim mišljenjem Komisije u pogledu povrede u skladu s člankom 258. UFEU-a kojom se ugrožava zakonitost i pravilnost rashoda ili uspješnost operacija. - *dokazuje se Prijavnim obrascem (Obrazac 1.), Izjavom prijavitelja (Obrazac 2.)*;
5. Projekt uzima u obzir načelo održivog razvoja te politike Unije o okolišu u skladu s člankom 11. i člankom 191. stavkom 1. UFEU-a. - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
6. Projekt se provodi na prihvatljivom zemljopisnom području, na teritoriju RH. - *dokazuje se Prijavnim obrascem (Obrazac 1.);*
7. Rezultati projekta moraju imati ekonomski i društveni učinak u RH (provjerava se u provedbi). - *dokazuje se Izjavom prijavitelja (Obrazac 2.).*

1. Projekt je u skladu s načelom „ne nanosi bitnu štetu“ što znači da projekt ne uključuje aktivnosti kojima se nanosi bitna šteta bilo kojem od okolišnih ciljeva, u smislu članka 17. Uredbe o taksonomiji (Uredba (EU) 2020/852). Istraživačke aktivnosti nisu povezane s aktivnostima navedenima na listi automatski isključenih aktivnosti unutar DNSH-a i usklađene su s nacionalnim i EU zakonodavstvom iz područja zaštite okoliša. - *dokazuje se Prijavnim obrascem (Obrazac 1.), Izjavom prijavitelja (Obrazac 2.);*
2. *(ako je primjenjivo)* Za projekt obuhvaćen područjem primjene Direktive 2011/92/EU Europskog parlamenta i Vijeća, sukladno odredbama Uredbe o procjeni utjecaja zahvata na okoliš (NN 61/14, 3/2017), ishođeno je mišljenje nadležnog tijela o ispunjavanju zahtjeva spomenute Uredbe te mišljenje nadležnog tijela vezano za ocjenu prihvatljivosti za ekološku mrežu. - *dokazuje se Prijavnim obrascem (Obrazac 1.), Izjavom prijavitelja (Obrazac 2.), mišljenjem nadležnih tijela (ako je primjenjivo)*;
3. Planirani troškovi/izdaci koji se odnose na prihvatljivost troškova projekta su u skladu s primjenjivim Pravilima o prihvatljivosti troškova/izdataka i dodatnim uvjetima za prihvatljivost troškova/izdataka primjenjivima na Poziv. - *dokazuje se Prijavnim obrascem (Obrazac 1.)*;
4. Projektne aktivnosti se ne odvijaju u neprihvatljivim sektorima. - *dokazuje se Prijavnim obrascem (Obrazac 1.), Izjavom prijavitelja (Obrazac 2.).*

U okviru ovog Poziva potpore se ne mogu dodijeliti za aktivnosti unutar sljedećih sektora *dokazuje se Prijavnim obrascem (Obrazac 1.), Izjavom prijavitelja (Obrazac 2.)*:

1. Poslovanje nekretninama (NKD oznaka 68);

1. Djelatnosti kockanja i klađenja (aktivnosti koje se odnose na proizvodnju, izgradnju, distribuciju, obradu, trgovinu ili softver) (NKD oznaka 92);
2. Financijske djelatnosti i djelatnosti osiguranja (NKD oznake: 64, 65, 66);
3. Pravne i računovodstvene djelatnosti (NKD oznaka 69);
4. Ulaganja radi postizanja smanjenja emisija stakleničkih plinova iz aktivnosti koje su navedene u Prilogu I. Direktive 2003/87/EZ;
5. Proizvodnja, prerada i stavljanje na tržište duhana i duhanskih proizvoda;
6. Ako se prednost daje uporabi domaće robe u odnosu na uvezenu robu;
7. Primarna proizvodnja poljoprivrednih proizvoda;
8. Primarna proizvodnja proizvoda ribarstva i akvakulture;
9. Djelatnosti povezane s izvozom u treće zemlje ili države članice, konkretno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanima s djelatnošću izvoza;
10. Trgovanje ili proizvodnja robe vojne namjene, obrambenih proizvoda i nevojnih ubojitih sredstava navedenih u Uredbi o popisu robe vojne namjene, obrambenih proizvoda i nevojnih ubojnih sredstava (NN 61/23, 50/24).

Kada je poduzetnik aktivan u jednom ili više sektora ili djelatnosti od kojih su neke neprihvatljive za financiranje po ovom Pozivu, te ima i druge djelatnosti koje su obuhvaćene područjem primjene Programa, može ostvariti pravo na potporu dodijeljenu u odnosu na potonje sektore ili djelatnosti, uz uvjet da sektori ili aktivnosti isključeni iz djelokruga Programa ne ostvaruju korist od potpore dodijeljene u okviru Programa. U tom pogledu korisnik je dužan osigurati navedeno razdvajanje bilo razdvajanjem djelatnosti bilo razdvajanjem poslovnih računa.

Sve navedene situacije predstavljaju razlog za isključenje projektnog prijedloga iz postupka dodjele te će se iste provjeravati u okviru dostavljene dokumentacije projektnog prijedloga.

# **4. Prihvatljivost aktivnosti**

## 4.1. Prihvatljive aktivnosti projekta

U skladu s predmetom Poziva prihvatljive su aktivnosti namijenjene razvoju inovativnih proizvoda u sklopu identificiranih tematskih prioritetnih područja S3 koji se u trenutku predaje projektnog prijedloga nalaze u TRL 5 – TRL 8 te koji su novost na tržištu. Prihvatljive su i aktivnosti povezane s pripremom za lansiranje na tržište proizvoda koji je predmet aktivnosti razvoja. Projekti koji nemaju za cilj lansiranje gotovog proizvoda na tržište nisu prihvatljivi. Proizvodi mogu biti materijalni i nematerijalni (uključujući usluge).

Projektom će se financirati sljedeće prihvatljive aktivnosti:

1. Razvoj inovativnog proizvoda

Prihvatljive aktivnosti mogu obuhvaćati sljedeće:

1. Daljnji razvoj tehnološke spremnosti proizvoda, uključujući testiranje, demonstraciju i ugradnju testnih rezultata u završni proizvod te optimizaciju,
2. Prijenos tržišno primjenjivih tehnoloških rješenja, znanja i iskustava (transfer znanja i tehnologije) uključujući povezane savjetodavne usluge i osposobljavanje djelatnika,
3. Revizija studije izvedivosti,
4. Dizajn proizvoda s ciljem prilagodbe proizvoda zahtjevima tržišta,
5. Zaštita i upravljanje predmetnim intelektualnim vlasništvom, uključujući prijave za priznanje prava i provođenje postupka za priznanje prava intelektualnog vlasništva i izradu strateškog plana zaštite i upravljanja intelektualnim vlasništvom.
6. Priprema proizvodnje i ulaganje u probnu proizvodnju, nulta serija.

U slučaju da se utvrdi da je razina tehnološke spremnosti inovativnog proizvoda u trenutku predaje projektnog prijedloga TRL 4, projekt može biti prihvatljiv za financiranje pod uvjetom da će za financiranje prihvatljive biti tek aktivnosti koje se odnose na razvoj proizvoda od TRL 5 na više, odnosno, prijavitelj mora sam iz vlastitih sredstava financirati aktivnosti do tehnološke razvijenosti proizvoda TRL 5, unutar propisanog trajanja provedbe projekta.

U slučaju da prijavitelj posjeduje dokaz o iskazanom interesu tržišta i/ili dokaz o statusu zaštite intelektualnog vlasništva, iste je potrebno priložiti u Prijavni obrazac u karticu Prilozi, sekciju Prilozi i ostala obavezna dokumentacija.

Ako je intelektualno vlasništvo nad proizvodom koji je predmet projekta već zaštićeno, obvezno se u sklopu projektnog prijedloga mora priložiti dokaz o statusu zaštite intelektualnog vlasništva. U takvim slučajevima prihvatljiv je samo projekt kod kojeg je poduzeće prijavitelja vlasnik intelektualnog vlasništva. Projektni prijedlozi koji uključuju razvoj proizvoda čije intelektualno vlasništvo je u vlasništvu nekog drugog poduzeća ili je ograničeno ugovorima s drugim stranama u pogledu korištenja, vlasništva ili drugih stvarnih prava, neće biti prihvatljivi za financiranje.

1. Priprema lansiranja proizvoda

*Aktivnost se ne može provoditi samostalno, nego samo zajedno s aktivnosti Razvoj inovativnog proizvoda.*

Prihvatljive aktivnosti mogu obuhvaćati sljedeće:

1. Izrada marketinškog plana i revizija poslovnog i marketinškog plana,
2. Istraživanje i testiranje tržišta za inovaciju,
3. Verifikacija analize tržišta i/ili tržišne potrebe,
4. Operativne marketinške aktivnosti izravno vezane uz komercijalizaciju rezultata istraživanja i lansiranje proizvoda na tržište,
5. Pripreme za sljedeći ciklus investiranja i privlačenje dodatnih sredstava financiranja.

Prihvatljivi troškovi vezani uz skupinu aktivnosti Priprema lansiranja proizvoda mogu iznositi **najviše 30 % ukupnih prihvatljivih troškova projekta**.

Korisnici se potiču da koriste usluge mentoriranja koju pružaju certificirani mentori uključeni u Mrežu mentora kroz mrežu poduzetničkih potpornih institucija (PPI), koje su članice Mreže BOND. (<https://bond-hrvatska.hr/mreza-mentora/>).

## 4.2. Neprihvatljive aktivnosti projekta

Neprihvatljive projektne aktivnosti su aktivnosti koje spadaju u redovno poslovanje prijavitelja, aktivnosti i troškovi istraživanja i razvoja koje su tehnološki razvijene niže od dozvoljene razine TRL 5, kao i aktivnosti u slučaju da se proizvod ne može smatrati inovativnim.

Neprihvatljive su i sve druge aktivnosti koje nisu navedene u točki 4.1.Prihvatljive aktivnosti projekta ovih Uputa.

# **5. Opći zahtjevi koji se odnose na prihvatljivost troškova projekta**

Proračun projekta treba biti realan i učinkovit tj. troškovi projekta moraju biti dostatni za postizanje očekivanih rezultata, a cijene trebaju odgovarati tržišnim cijenama. Pri određivanju prihvatljivosti izdataka, potrebno je uzeti u obzir točke 5.1. i 5.2. ovog Poziva.

Pri obračunu i dodjeli bespovratnih sredstava u obzir će se uzimati samo prihvatljivi troškovi.

Troškovi moraju ispunjavati sve sljedeće opće uvjete prihvatljivosti:

* biti u skladu s općim uvjetima prihvatljivosti navedenima u uvjetima za prihvatljivost izdataka primjenjivima na ovaj Poziv;
* nastati kod Prijavitelja/Korisnika i biti plaćeni od strane Prijavitelja/Korisnika tijekom razdoblja prihvatljivosti izdataka;
* nastati za vrijeme trajanja (razdoblja) provedbe projekta;
* biti povezani i nastati u okviru projekta (proračuna projekta) koji je odabran u okviru ovog Poziva;
* biti razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata te biti u skladu s tržišnim cijenama;
* biti u skladu s pravilima o javnoj nabavi ili nabavi koje obavljaju neobveznici Zakona o javnoj nabavi *(Prilog 4.)*;
* biti stvarni, odnosno potkrijepljeni računima ili računovodstvenim dokumentima jednake dokazne vrijednosti izdanim od prihvatljivih pružatelja usluge, biti usklađeni s primjenjivim poreznim i socijalnim zakonodavstvom, biti usklađeni s odredbama čl. 63. stavka 9. Uredbe (EU) br. 2021/1060 koje se odnose na zabranu dvostrukog financiranja iz drugog financijskog instrumenta EU te dvostrukog financiranja iz bilo kojeg drugog izvora osim vlastitih sredstava Prijavitelja;
* biti usklađeni s pravilima financijskih ograničenja navedenih u točki 1.4. ovih Uputa;
* biti usklađeni s pravilima navedenim u točki 1.6. ovih Uputa.

Opća pravila prihvatljivosti troškova navedena su u Prilogu 8. ovih Uputa.

## 5.1. Prihvatljive kategorije troškova

* Troškovi nabave instrumenata i opreme neophodne za provedbu projekta;
* Troškovi plaća osoblja zaposlenog kod prijavitelja koje će raditi na provedbi projekta;
* Troškovi instrumenata, opreme i zgrada, u opsegu i u razdoblju u kojem se upotrebljavaju za projekt a koje nisu nabavljene u sklopu provedbe projekta;
* Troškovi pristupa digitalnim platformama koje pružaju softver kao servisno rješenje (SaaS), pristup platformama za razvoj softvera, softverske licence i drugi slični troškovi koji su neophodni za provedbu projekta te za vrijeme trajanje projekta;
* Troškovi vanjskih usluga:
	+ Troškovi savjetodavnih usluga za inovacije (savjetodavne usluge i pomoć u području prijenosa znanja, stjecanja, zaštite i iskorištavanja nematerijalne imovine, primjene normi i propisa koji ih obuhvaćaju),
	+ Troškovi usluga podrške inovacijama (odnose se na osiguravanje banaka podataka, knjižnica, istraživanja tržišta, laboratorija, označavanje kvalitete, ispitivanje i certificiranje za potrebe razvoja učinkovitijih proizvoda.),
	+ Troškovi dobivanja, potvrđivanja i zaštite patenata i ostale nematerijalne imovine (intelektualnog vlasništva),
	+ Troškovi ugovornih istraživanja, znanja i patenata kupljenih ili licenciranih od vanjskih izvora po tržišnim uvjetima,
* Troškovi usluga potrebnih za provedbu projektnih aktivnosti poput istraživanja i analize tržišta, testiranja proizvoda, izrade marketinškog plana, dizajna proizvoda, itd.;
* Troškovi usluga vanjskih stručnjaka za pripremu projektnog prijedloga (prihvatljivo od dana objave poziva), usluga vanjskih stručnjaka za pripremu i provođenje postupaka nabave te vođenje projekta - do iznosa od 7.000,00 EUR prihvatljivih troškova.

Neizravni troškovi nastali izravno kao posljedica provedbe projekta kod prijavitelja izračunavaju se po fiksnoj stopi do visine od 7% iznosa ukupne vrijednosti prihvatljivih izravnih troškova projekta.

* Neizravni troškovi nastali provedbom projekta uključuju sljedeće:
	+ troškove najma i održavanja prostora (zakonom propisani periodični pregledi, zamjenu istrošenih materijala i elemenata, periodične i izvanredne radove i popravke),
	+ režijske troškove koji uključuju grijanje/hlađenje, struju, vodu, odvoz otpada i telekomunikacije).

**Troškovi plaća osoblja: stručnog, tehničkog i pomoćnog osoblja, koje će  raditi na projektu, izračunavaju se *primjenom standardnih veličina jediničnog troška sukladno čl. 55. stavak 2. (b) Uredbe o utvrđivanju zajedničkih odredaba (Uredbi 2021/1060):***

Izračun se vrši na temelju standardne veličine jediničnog troška. Ukoliko je ugovorom o radu točno određena mjesečna svota kao plaća djelatnika (tzv. fiksna plaća) za puno radno vrijeme od četrdeset sati tjedno, kao prosječni broj sati tj. djelitelj, na temelju uobičajenih računovodstvenih praksi, uzima se prosjek Fonda sati za 2024. godinu, izuzev sati koje se odnose na državne blagdane i godišnji odmor (minimalna zakonska obveza). Temeljem ovog izračuna djelitelj je broj 154. U slučaju da osoba radi u nepunom radnom vremenu (npr. ukoliko je osoba zaposlena na nepuno radno vrijeme od 4 sata dnevno, izračun troškova se provodi na način da se dokumentirani mjesečni bruto 2[[10]](#footnote-11) iznos troška plaće djelatnika podijeli sa 77 sati; 154\*50% radnog vremena = 77 sati kao temelj za izračun).

1. **za djelatnike koji su zaposleni kod prijavitelja u trenutku predaje projektnog prijedloga** i za koje se može minimalno jednom platnom listom odnosno temeljem zadnjeg dokumentiranog mjesečnog bruto iznosa troškova u mjesecu koji prethodi mjesecu objave poziva dokazati stvarni trošak plaće tog radnog mjesta (dokumentirani dokazi o stvarnoj plaći, odnosno platna lista). Troškovi osoblja izračunat će se dijeljenjem iznosa troškova zadnjeg dokumentiranog mjesečnog bruto u mjesecu koji prethodi mjesecu objave poziva[[11]](#footnote-12) za dotične osobe s prosječnim mjesečnim radnim vremenom dotične osobe u skladu s ugovorom o radu ili jednakovrijednim dokumentom

Potrebno je dostaviti sljedeće prateće dokumente u sklopu projektnog prijedloga kojima se dokazuje metodologija izračuna:

* Platna lista odnosno zadnji dokumentirani mjesečni bruto iznos troška plaće dotičnih osoba za mjesec koji prethodi mjesecu objave poziva;
* Ugovor o radu ili jednakovrijedni dokument.
1. **za novozaposlene djelatnike kod prijavitelja** za koje se ne može minimalno jednom platnom listom za mjesec koji prethodi objavi poziva dokazati stvarni trošak plaće, temeljem bruto iznosa troškova plaća **drugog zaposlenog osoblja raspoređenog na isto ili slično radno mjesto**. Za takve zaposlenike bruto iznosi troškova plaća vrše se na temelju dokumentiranih podataka o visini plaće drugog zaposlenog osoblja raspoređenog na isto ili slično radno mjesto u mjesecu koji prethodi mjesecu objave poziva.
2. **za novozaposlene djelatnike kod prijavitelja**, isključivo u slučaju kada kod prijavitelja **niti jedna od zaposlenih osoba nije raspoređena na isto ili slično radno mjesto** koje bi odgovaralo radnom mjestu novozaposlene osobe, tada se za novozaposlene osobe bruto iznosi troškova plaća izračunavaju na temelju standardne veličine jediničnog troška. Standardne veličine jediničnog troškaizračunavaju se na način da se za predviđeno radno mjesto djelatnika zaposlenog na projektu priznaje sat rada na osnovu mjesečnog prosjeka za mjesec koji prethodi mjesecu objave poziva, umnožen s **planiranim brojem sati osoblja koje će izravno raditi na projektu prema područjima NKD** **2007** (izvor: DZS<https://podaci.dzs.hr/media/yegdgb5v/place.xlsx> )[[12]](#footnote-13).

Trošak sata rada se uzima za ono Područje NKD 2007 koje je relevantno za **radno mjesto djelatnika** koji će izravno raditi na projektu. Ako djelatnik radi na više vrsta poslova, satnica se računa po djelatnosti na koju se odnosi najveći broj radnih sati djelatnika. Tako izračunata satnica po PMF[[13]](#footnote-14) metodi je fiksna za cijelo vrijeme provedbe projekta, prijavitelj ne mora biti registriran za obavljanje djelatnosti koju obavlja djelatnik u okviru projekta, međutim rezultat aktivnosti mora biti u području djelatnosti koje su prihvatljive i za koje je prijavitelj registriran. Navedeno se unosi se na način opisan u Prijavnom obrascu i Prilogu 9. Metodologija obračuna troškova prema PMF metodi.

Potrebno je dostaviti sljedeće prateće dokumente u sklopu projektnog prijedloga kojima se dokazuje metodologija izračuna:

* Ugovor o radu novozaposlenog djelatnika se dostavlja u provedbi uz prvi Zahtjev za nadoknadom sredstava kao dokumentirani dokaz o radnom mjestu, zajedno s platnom listom dotičnog djelatnika

Za izračun cijene sata koristi se Prilog 9. Metodologija obračuna troška plaće prema PMF metodi.

Iznos jediničnog troška plaće ne može se mijenjati tijekom provedbe. Izmjene tijekom provedbe su moguće na način da na radno mjesto osobe koja odlazi dođe osoba s istim ili boljim kvalifikacijama i istom cijenom sata bez ponovne evaluacije jediničnog troška osoblja. Kompetencije zamjena korisnik u provedbi dokazuje životopisom, Ugovorom o radu, Odlukom i obrazloženjem ovisno o tome što je primjenjivo.

Dokumentacija kojom se u provedbi dokazuju izdaci vezani za rad na temelju radnog odnosa:

Ugovor o radu - za sve nove djelatnike koji se uvode za rad na projektu,

Izjave o radu potpisane od strane nadređene osobe - dokazuju broj odrađenih sati na teret projekta i u skladu s projektnim aktivnostima.

Uz ZNS ne treba dostavljati platne liste i dokaz o isplati plaće.

Prijavitelj je obvezan čuvati dokumentaciju koja se odnosi na troškove plaća osoblja.

**Napomena*:*** *Prijavitelj preuzima rizik za troškove nastale u razdoblju između podnošenja projektnog prijedloga i datuma odobrenja bespovratnih sredstava. Prijavitelj je dužan dostaviti proračun svih prihvatljivih troškova potrebnih za realizaciju projekta, dok je za neprihvatljive troškove dužan dostaviti ukupan iznos prema izvoru sredstava u sažetak proračuna Prijavnog obrasca. Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi prijavitelj/korisnik.*

## 5.2. Neprihvatljivi troškovi

* + PDV tj. porez na dodanu vrijednost za koji se ima pravo ostvariti odbitak (povrativ PDV);
	+ Kamate na dug;
	+ Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ;
	+ Kupnja rabljene opreme;
	+ Kupoprodaja zemljišta i zgrada;
	+ Kupnja vozila;
	+ Oprema za redovito poslovanje koja nije vezana uz projekt;
	+ Kupnja ili zakup sitnog inventara koji nije vezan uz projekt;
	+ Savjetodavne usluge povezane s redovitim aktivnostima;
	+ Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi primitci radnika, u skladu s propisima Republike Hrvatske;
	+ Plaćanja bilo kakvih bonusa zaposlenima;
	+ Troškovi izlaganja na sajmu/b2b susretu (kotizacije za nastup, trošak najma izložbenog prostora, trošak najma izložbene opreme te trošak upisa u katalog izlagača);
	+ Troškovi putovanja (troškovi prijevoza, smještaja, dnevnica);
	+ Kazne, financijske globe, troškovi povezani s predstečajem, stečajem i likvidacijom;
	+ Troškovi sudskih i izvan sudskih sporova, javnobilježnički troškovi;
	+ Gubici zbog fluktuacija valutnih tečaja i provizija na valutni tečaj;
	+ Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;
	+ Leasing;
	+ Doprinosi u naravi u obliku izvršenih radova ili osiguranja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti;
	+ Trošak povezan s ulaganjem u stambeni sektor;
	+ Trošak povezan s proizvodnjom, preradom i stavljanjem na tržište duhana i duhanskih proizvoda;
	+ Troškovi povezani s računovodstvenim uslugama i uslugama revizije u okviru operacije, koje nabavlja korisnik, osim ukoliko iste nisu obavezne u okviru ovog poziva;
	+ Ostali troškovi koji ne spadaju u kategorije navedene u točki 5.1.

**Napomena!** *Prijavitelj ne smije započeti s provedbom aktivnosti prije podnošenja projektnog prijedloga. Prijavitelj preuzima rizik za troškove nastale u razdoblju između podnošenja projektnog prijedloga i datuma odobrenja bespovratnih sredstava. Prijavitelj je dužan dostaviti proračun svih prihvatljivih troškova potrebnih za realizaciju projekta, dok je za neprihvatljive troškove dužan dostaviti ukupan iznos prema izvoru sredstava. Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi prijavitelj/korisnik*

# **6. Horizontalna načela**

Prijavitelji su obavezni pridržavati se zakonskih odredbi koje uključuju minimalne zahtjeve pri provedbi horizontalnih politika, odnosno doprinosa nediskriminaciji, rodnoj ravnopravnosti, integraciji osoba s invaliditetom i promicanju temeljenih prava i ciljeva održivog razvoja. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama, već ispunjenjem zakonske obaveze. Ako projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalna načela definirana Uredbom (EU) 2021/1060 EP i Vijeća od 24. lipnja 2021. Usklađenost projekta s horizontalnim načelima opisuje se u Prijavnom obrascu.

Prijavitelji su dužni uzeti u obzir horizontalna načela. Uredbom (EU) 2021/1060 EP i Vijeća od 24. lipnja 2021., u članku 9. koji se odnosi na horizontalna načela, definirana je potreba usklađenosti s Poveljom EU-a o temeljnim pravima te osiguravanje rodne ravnopravnosti, nediskriminacije, integracije osoba s invaliditetom i promicanje održivog razvoja. Sukladno prihvatljivim kategorijama troškova (5.1. Prihvatljive kategorije troškova) naglašava se da projekt treba biti usklađen s Poveljom Europske unije o temeljnim pravima sukladno čl. 2. i 3. Povelje te osigurati da projekt poštuje pravo na život i integritet osobe odnosno da poštuje slobodni pristanak, ne dopušta eugeničke postupke, ne dopušta korištenje ljudskog tijela i njegovih dijelova kao izvor financijske koristi, ne dopušta reproduktivno kloniranje ljudi.

Prijavitelji mogu na razini projektnih prijedloga osmisliti aktivnosti za promicanje ovih načela, o čemu je potrebno pružiti informaciju u odgovarajućem dijelu Prijavnog obrasca (Obrazac 1.).

Projekt i projektne aktivnosti mogu imati pozitivan doprinos nediskriminaciji, rodnoj ravnopravnosti, integraciji osoba s invaliditetom i promicanju temeljnih prava i ciljeva održivog razvoja.

Prijavitelj je minimalno dužan podnijeti izjavu (Izjava prijavitelja, Obrazac 2.) da će poštivati načela Povelje Europske unije o temeljnim pravima i Konvencije Ujedinjenih naroda o pravima osoba s invaliditetom u okviru projekta te izjavu da će projekt poštivati odredbe načela ravnopravnosti žena i muškaraca, prava osoba s invaliditetom i održivog razvoja.

Prijavitelji mogu na razini projektnih prijedloga osmisliti aktivnosti pri promicanju pristupačnosti za osobe s invaliditetom koje osiguravaju poboljšanu dostupnost za osobe s invaliditetom povrh zakonskih zahtjeva, o čemu je potrebno pružiti informaciju u odgovarajućem dijelu Prijavnog obrasca.

Neki od primjera dodatnih prilika za promicanje pristupačnosti za osobe s invaliditetom su:

* dostupnost informacijsko-komunikacijske tehnologije za osobe s invaliditetom
* tekstovi jednostavni za čitanje i razumijevanje za osobe s intelektualnim teškoćama
* korištenje univerzalnog dizajna i dr.

Sva ulaganja sufinancirana ovim Pozivom moraju biti usklađena s načelom „ne čini značajnu štetu“ (“do no significant harm“)[[14]](#footnote-15).

## 6.1 Vidljivost u okviru projektnog prijedloga

Korisnik osigurava provedbu aktivnosti koje se odnose na vidljivosti, transparentnost i komunikaciju iz članka. 46. i 48.- 49. Uredbe (EU) 2021/1060, ako su utvrđene u Ugovoru. U svakom slučaju, korisnik je odgovoran za provedbu mjera vidljivosti iz članka  50. i Priloga IX. Uredbe (EU) 2021/1060, u skladu s ugovornim odredbama.

Informacije vezano uz komunikaciju, informiranje i vidljivost EU projekata u razdoblju 2021.-2027. dostupne su [ovdje](https://eufondovi.gov.hr/komunikacija-informiranje-i-vidljivost-eu-projekata-u-razdoblju-2021-2027/).

Kada se ne primjenjuju mjere vidljivosti, transparentnosti i/ili komunikacije može se ukinuti do 3% potpore iz fondova (u skladu s člankom 50. stavkom 3. Uredbe (EU) 2021/1060) - ukidanje se odnosi na prihvatljive troškove projekta. U ovom pozivu primijenit će se ukidanje 1 % potpore.

7. Podnošenje projektnog  prijedloga

## 7.1. Razdoblje trajanja Poziva

Projektne prijedloge u okviru Poziva potencijalni prijavitelji moći će podnositi od ***dd.mm 2025. u nn*** sati do ***dd.mm 2025. u nn*** sati.

PT1 zadržava pravo izmjena Poziva tijekom razdoblja trajanja Poziva vodeći računa da predmetne izmjene ne utječu na postupak ocjenjivanja projektnih prijedloga.

U slučaju potrebe za obustavljanjem ili zatvaranjem Poziva prije nego što je predviđeno ovim Uputama, na mrežnim stranicama Ministarstva gospodarstva i na portalu informacijskog sustava (eufondovi.gov.hr) bit će objavljena obavijest.

## 7.2. Broj projektnih prijedloga

Prijavitelj po predmetnom Pozivu u postupku dodjele bespovratnih sredstava kako je opisan u poglavlju 8.1. Uputa (u daljnjem tekstu: postupak dodjele) može imati samo jedan projektni prijedlog.

Po predmetnom Pozivu jednom prijavitelju može biti dodijeljena samo jedna potpora, a ukupan iznos potpore male vrijednosti dodijeljen jednom poduzetniku mora biti u skladu s poglavljem 1.5. Uputa. S jednim prijaviteljem može se sklopiti samo jedan Ugovor o dodjeli bespovratnih sredstava po predmetnom Pozivu.

## 7.3. Izgled i sadržaj projektnog prijedloga

Projektni prijedlog predaje se temeljem ovih Uputa, koristeći obrasce koji su sastavni dio ovog Poziva. Projektni prijedlozi, odnosno sva dokumentacija tražena ovim Uputama, izrađuju se na hrvatskom jeziku i latiničnom pismu. Dokumentacija izdana od strane nadležnih tijela i pružatelja usluga iz drugih država mora biti prevedena na hrvatski te ovjerena od strane sudskog tumača.

Dokumentacija koja mora sadržavati potpis prijavitelja, dostavlja se kao sken izvornika, ovjerena potpisom ovlaštene osobe za zastupanje, ili kao datoteka u .pdf formatu ovjerena kvalificiranim elektroničkim potpisom ovlaštene osobe za zastupanje. Osoba ovlaštena za zastupanje je osoba koja je ovlaštena za zastupanje po zakonu, osoba koja je kao takva navedena u odgovarajućem javnom registru, ili u slučaju ako se ovlaštenje odnosi samo na određenu osobu, ovlaštena osoba je ona kojoj je dano posebno ovlaštenje.Pečat obvezno koriste osobe koje su ga po propisima Republike Hrvatske obvezne koristiti u svom poslovanju i radu.

Projektni prijedlog treba biti popunjen i podnesen putem informacijskog sustava eKohezija te sadržavati sljedeće dokumente u traženom formatu i redoslijedu:

| **Dokument/dokaz** | **Obvezno** | **Referenca** |
| --- | --- | --- |
| 1. Prijavni obrazac[[15]](#footnote-16)(u informacijskom sustavu eKohezija) | da | Obrazac 1. |
| 1.a Dokazi u sklopu Prijavnog obrasca |  | Dokaz o iskazanom interesu tržišta, Pismo namjere investitora i sl. navedene dokaze potrebno je priložiti u Prijavni obrazac u karticu Prilozi, sekciju Prilozi i ostala obavezna dokumentacija)  |
| 2. Obrazac izjave o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (Izjava prijavitelja) (.pdf format) | da | Obrazac 2. |
| 3. Skupna izjava prijavitelja (.pdf format) | da | Obrazac 3. |
| 4. Izjava o dodijeljenim potporama  (.pdf format) | da | Obrazac 4. |
| 5. Izvod iz Registra stvarnih vlasnika (za prijavitelja); (u elektroničkom obliku, ako je ishođen s web stranice ili u .pdf formatu kao sken tiskanog dokumenta) | da(ako je primjenjivo) | *Napomena: Obveznici dostave su pravni subjekti koji su obveznici upisa u Registar stvarnih vlasnika na temelju članka 33. st. 4. Zakona o sprečavanju pranja novca i financiranju terorizma (NN, 108/17, 39/19 i 151/22). Izvadak ne smije biti stariji od 10 dana od datuma podnošenja projektnog prijedloga.* |
| 6. Potvrda/Elektronički zapis o radnopravnom statusu za zaposlenika (e-radna knjižica)(.pdf format) | da | Potrebno je dostaviti e-radnu knjižicu za jednog zaposlenika ili važeći jednakovrijedni dokument koje je izdalo nadležno tijelo u državi sjedišta prijavitelja za mjesec koji prethodi mjesecu predaje projektnog prijedloga |
| 7. Poslovni plan(.pdf format) | da | Obrazac 5. |
| 8. Izjava prijavitelja o statusu intelektualnog vlasništva | da, ako je primjenjivo | Obrazac 6. *Napomena : potrebno je dostaviti dokaze o statusu zaštite intelektualnog vlasništva* |
| 9. Početna anketa  | da | Indikativni sadržaj ankete dostupan je u Prilogu 7.Prijavitelj je dužan popuniti početnu anketu na sljedećoj poveznici: Početna anketa*NAPOMENA: Prilog 7. daje indikativni sadržaj početne ankete isključivo u svrhu informiranja prijavitelja o traženim informacijama u anketi. Anketa se ispunjava isključivo putem navedene poveznice. Prijavitelj u okviru Obrasca 2. potvrđuje da je ispunio anketni obrazac, što je nužan preduvjet za sudjelovanje u postupku dodjele. Priznaje se samo u potpunosti ispunjena anketa*  |

## **7.4**. Pitanja i odgovori

Potencijalni prijavitelji imaju pravo postavljati pitanja vezana uz Poziv i to kontinuirano od trenutka objave poziva, a najkasnije 14 dana prije isteka roka za podnošenje projektnih prijedloga. Neće se odgovarati na pitanja koja prejudiciraju zaključak o prihvatljivosti pojedinog prijavitelja/projekta, odnosno troškova i aktivnosti u okviru konkretne operacije/projekta. Odgovor na pojedino pitanje može u svojoj cjelini i djelomično sadržavati jasne i nedvosmislene reference na odgovor na drugo pitanje.

Postavljeno pitanje treba sadržavati jasnu referencu na Poziv.

Pitanja se postavljaju isključivo putem adrese elektroničke pošte: xy@mingo.hr*.*

Odgovori se objavljuju pod dokumentacijom predmetnog Poziva na poveznici <https://eufondovi.gov.hr/>, u roku od sedam (7) radnih dana od dana zaprimanja pitanja, a svakako najkasnije sedam dana prije isteka roka za podnošenje projektnih prijedloga.

## **7.5.** Objava rezultata Poziva

Popis korisnika kojima je dodijeljena bespovratna potpora bit će objavljen na Središnjem internetskom portalu za informacije o EU fondovima i EU programima u Republici Hrvatskoj (eufondovi.gov.hr) u roku od 10 (deset) radnih dana nakon zabilježbe ugovora u sustavu eKohezija.

Objavljuju se najmanje sljedeći podaci:

* naziv korisnika;
* naziv projekta i njegovu referentnu oznaku;
* iznos dodijeljenih bespovratnih sredstava;
* kratak opis projekta.

# 8. Postupak odabira projekata

## 8.1. Postupak dodjele bespovratnih sredstava

Postupak dodjele provode PT-ovi navedeni u poglavlju 1.2. ovih Uputa.

Postupak dodjele traje najduže stodvadeset (120) dana računajući od prvog sljedećeg dana od dana isteka roka za podnošenje projektnih prijedloga do dana donošenja Odluke o financiranju.

Projektni prijedlog mora se dostaviti (podnijeti) kroz sustav eKohezija unutar roka određenog ovim Pozivom. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta koju nije moguće mijenjati.

Provjerama u okviru postupka dodjele utvrđuje se usklađenost projektnog prijedloga s kriterijima koji su utvrđeni u Pozivu, na način kako je to definirano u Pozivu.

Postupak dodjele predstavlja sveobuhvatni postupak odabira projektnog prijedloga koji se sastoji od sljedećih faza postupka dodjele:

Faza 1. Administrativna provjera, provjera prihvatljivosti prijavitelja, projekta, aktivnosti i troškova te ocjena kvalitete.

Faza 2. Odluka o financiranju.

Postupak dodjele se provodi primjenom Priloga 3. Postupak dodjele bespovratnih sredstava te kontrolnih lista koje su sastavni dio Poziva.

Fazu 1. postupka dodjele provodi Hrvatska agencija za malo gospodarstvo, inovacije i investicije (dalje u tekstu: PT2), dok je Faza 2. postupka dodjele u nadležnosti Ministarstva gospodarstva (dalje u tekstu: PT1).

**Faza 1. Administrativna provjera, provjera prihvatljivosti prijavitelja, projekta, aktivnosti i troškova te ocjena kvalitete**

***Administrativna provjera, provjera prihvatljivosti prijavitelja, projekta i aktivnosti***

Administrativni kriteriji te posljedično i administrativna provjera, po svojoj naravi ne ulaze u sadržaj i kvalitetu samog projektnog prijedloga, već se u procesu provjere postupa prema zadanim, jasnim i transparentnim pravilima, jednakima za sve prijavitelje, rukovodeći se isključivo postavljenim administrativnim zahtjevima.

Tijekom administrativne provjere projektnog prijedloga, u slučaju neispunjavanja pojedinih propisanih kriterija navedenih u tablici Administrativna provjera, Priloga 3 - Kriteriji i obrasci postupka dodjele bespovratnih sredstava predmetnog Poziva, projektni prijedlog se isključuje iz daljnjeg postupka dodjele.

Cilj provjere prihvatljivosti prijavitelja projekta i aktivnosti je provjeriti usklađenost projektnog prijedloga s kriterijima prihvatljivosti za prijavitelja, projekt i aktivnosti definiranima u dokumentaciji ovog Poziva.

Projektni prijedlog mora udovoljiti administrativnim kriterijima i kriterijima prihvatljivosti prijavitelja, projekta i aktivnosti, a kako bi se moglo pristupiti ocjeni kvalitete.

|  |
| --- |
| *VAŽNO!**U postupku dodjele,* ***kod prvog odgovora „NE“*** *daljnja provjera kriterija se obustavlja te se projektni prijedlog isključuje iz postupka dodjele.* |

***Ocjenjivanje kvalitete***

Ocjena kvalitete projektnog prijedloga izvršit će se sukladno kriterijima odabira utvrđenima u nastavku i u Prilogu 3. Postupak dodjele bespovratnih sredstava – Ocjenjivanje kvalitete.

Projektni prijedlog mora kumulativno zadovoljiti sljedeće kriterije:

* za kriterij **Vrijednost za novac koju projekt nudi** 20-30% bodova
* za kriterij **Financijska održivost projekta** 5%-15% bodova
* za kriterij **Provedbeni kapaciteti** **prijavitelja** 5%-15% bodova
* za kriterij **Dizajn i zrelost** 5%-15% bodova
* za kriterij **Promicanje jednakih mogućnosti i socijalne uključenosti** 2%-5% bodova
* za kriterij **Promicanje održivog razvoja** 2%-5% bodova
* za kriterij **Inovativnost** 20%-30% bodova
* **minimalni ukupni zbroj od XX bodova od mogućih XX bodova.**

Projektni prijedlozi koji ne ostvare propisani minimalni broj bodova po pojedinom od navedenih kriterija te minimalni ukupni zbroj bodova neće biti dalje razmatrani te će se isključiti iz daljnjeg postupka dodjele.

***Provjera prihvatljivosti troškova***

Tijekom provjere prihvatljivosti troškova provjerava se i osigurava da su ispunjeni uvjeti za financiranje pojedinog projektnog prijedloga, određujući najviši iznos prihvatljivih troškova za projektni prijedlog koji će biti uključen u prijedlog za donošenje Odluke o financiranju.

Cilj provjere prihvatljivosti troškova je provjeriti usklađenost projektnih prijedloga s kriterijima prihvatljivosti troškova primjenjujući Prilog 3. Postupak dodjele bespovratnih sredstava - *Provjera prihvatljivosti troškova*.

Projektni prijedlog koji nije udovoljio predmetnoj provjeri ne može biti odabran za financiranje.

Ako je potrebno, nadležno tijelo ispravlja predloženi proračun projekta na način da troškove za koje se utvrdi da nisu prihvatljivi raspoređuje u neprihvatljive troškove projekta čime ukupna vrijednost projekta ostaje nepromijenjena. Ispravci proračuna poduzimaju se u opsegu u kojemu se ne mijenja koncept, opseg intervencije ili ciljevi predloženog projektnog prijedloga.

Ispravci mogu biti od utjecaja jedino na iznos bespovratnih sredstava. Ispravci proračuna poduzimaju se u opsegu u kojemu se ne utječe na rezultate prethodnih faza dodjele odnosno kojim se ne mijenjaju aktivnosti za koje je tijekom provjere prihvatljivosti projekta i aktivnosti te ocjene kvalitete utvrđeno da su prihvatljive, opseg i ciljevi predloženog projektnog prijedloga te ne mogu dovesti do povećanja iznosa sredstava koji se dodjeljuju prijavitelju u odnosu na ono što je zahtijevano projektnim prijedlogom.

***Formiranje rang-liste***

U modalitetu privremenog Poziva, nakon što su svi projektni prijedlozi ocijenjeni, Odbor priprema Rang-listu (prioritetnu i rezervnu) projektnih prijedloga u kojoj će biti naveden poredak projektnih prijedloga ovisno o rezultatu provedenog ocjenjivanja i unutar raspoložive financijske alokacije.

U slučaju da dva ili više projektnih prijedloga imaju isti broj bodova, prednost će se na rang listi dati projektnom prijedlogu koji je ostvario veći broj bodova po kriteriju **Inovativnost.** U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je ostvario veći broj bodova po kriteriju **Vrijednost za novac koju projekt nudi** . U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je ostvario veći broj bodova po kriteriju **Dizajn i zrelost.** U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je dobio više bodova po kriteriju **Financijska održivost projekta**. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je dobio više bodova po kriteriju **Provedbeni kapaciteti**. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji doprinosi održivom razvoju. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu kojim je zatražen manji iznos bespovratnih sredstava.

***Odbor za odabir projekata***

U svrhu dodjele bespovratnih sredstava osnovat će se Odbor za odabir projekata koji uz sudjelovanje službenih osoba i vanjskih ili unutarnjih neovisnih ocjenjivača provodi provjeru usklađenosti prijavitelja i projektnih prijedloga s propisanim kriterijima predmetnog Poziva. Rad Odbora i službenih osoba/stručnjaka nije otvoren za javnost. Način osnivanja i rada Odbora za odabir projekata uređen je Pravilima za PKK 2021.-2027.

***Rezultati provedenog postupka dodjele***

Ako projekt udovolji svim kriterijima u 1. fazi postupka dodjele, projekt može biti predložen za financiranje, odnosno upućen u 2. fazu postupka dodjele, pri čemu je dobivanje financiranja uvjetovano iznosom raspoložive alokacije Poziva.

**Prijavitelj je obvezan o svakoj promjeni, odnosno okolnostima koje bi mogle utjecati na vrednovanje projektnog prijedloga ili utjecati na ispravnost dodjele, bez odgode obavijestiti nadležna tijela.**

***Obavještavanje prijavitelja***

Prijavitelj se o rezultatima postupka dodjele obavještava odlukom o statusu projektnog prijedloga.

Prijavitelj će, u roku od 5 (pet) radnih dana od dana donošenja odluke o statusu navedenog projektnog prijedloga na kraju postupka dodjele bespovratnih sredstava, biti obavješten pisanim putem i to:

* ako je riječ o uspješnom prijavitelju, obavijest će sadržavati informaciju da je projektni prijedlog predložen za dodjelu bespovratnih sredstava,
* ako je riječ o neuspješnom prijavitelju, obavijest će sadržavati informaciju da projektni prijedlog nije predložen za dodjelu bespovratnih sredstava, s obrazloženjem.

Odluka o statusu projektnog prijedloga sadržava

* uputu o pravnom lijeku
* navod da će se obustaviti, odnosno da je moguće obustaviti postupak donošenja odluke o financiranju ako se utvrdi postojanje okolnosti koje utječu, odnosno koje bi mogle utjecati na donošenje odluke o financiranju ili ispravnost postupka dodjele
* navod da se u slučaju gore opisanih situacija donosi odluka o obustavljanju donošenja odluke o financiranju i ukidanju odluke o statusu projektnog prijedloga koja treba biti obrazložena i sadržavati uputu o pravnom lijeku.

**Faza 2. Odluka o financiranju**

Odluka o financiranju donosi se samo za projektne prijedloge koji su udovoljili svim kriterijima u prethodnim fazama postupka dodjele. PT1 donosi Odluke o financiranju uzimajući u obzir Rang-listu i raspoloživu alokaciju predmetnog Poziva.

U slučaju da preostala sredstva ne budu dovoljna za financiranje čitavog projektnog prijedloga, prijavitelju može biti ponuđena mogućnost da poveća vlastiti udio u sufinanciranju kako bi se premostio taj manjak. Ako je prijavitelj to u mogućnosti učiniti PT1 donosi Odluku o financiranju. U slučaju da prijavitelj ne može osigurati dodatna sredstva, neće se donijeti Odluka o financiranju i kontaktirat će se sljedećeg prijavitelja, čiji je projektni prijedlog ispunio sve uvjete. Od prijavitelja se ni pod kojim uvjetima neće tražiti da smanji ili izmijeni svoje aktivnosti kako bi se iste uklopile u raspoloživo financiranje budući da bi to za posljedicu imalo izmjenu projektnog prijedloga.

Prije donošenja Odluke o financiranju prijavitelj je dužan dostaviti na zahtjev:

* Potvrdu Porezne uprave da je prijavitelj ispunio obveze isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) i plaćanje poreza u skladu s propisima RH;
* Ažuriranu Izjavu o dodijeljenim potporama (Obrazac 4) (ovjerenu pečatom prijavitelja i potpisanu od osobe ovlaštene za zastupanje).

U slučaju izmijenjenih okolnosti relevantnih za postupak dodjele, Korisnik je dužan obavijestiti PT1.

**Ako se temeljem dostavljene dokumentacije utvrdi da prijavitelj ne udovoljava prethodno navedenim uvjetima prihvatljivosti** **ili da bi se dodjelom zatraženih potpora male vrijednosti mogla premašiti odgovarajuća gornja granica iz stavka 6. članka 2. Programa de minimis, potpora se ne može dodijeliti.**

Odluku o financiranju donosi čelnik PT1, po isteku roka mirovanja. Iznimno, navedeni rok se u opravdanim slučajevima može produžiti uz prethodnu suglasnost UT-a.

Sadržaj Odluke o financiranju uređen je Pravilima za PKK 2021.-2027.

Prijavitelj će, u roku od 5 (pet) radnih dana od dana donošenja Odluke o financiranju, biti obavješten putem informacijskog sustava eKohezija.

## 8.2. Pojašnjenja tijekom postupka dodjele bespovratnih sredstava

Postupak pojašnjavanja tijekom postupka dodjele bespovratnih sredstava provodi se uvažavajući načelo jednakog postupanja i razmjernosti. Postupak pojašnjavanja ne bi se trebao provoditi ako zahtijevane aktivnosti nisu razmjerne cilju koji se nastoji postići.

Navedeno podrazumijeva da niti jedan prijavitelj ne može kroz postupak pojašnjavanja ostvariti prednost na bilo koji način te se isti postupak pojašnjavanja mora na jednak način primijeniti prema svim prijaviteljima.

Postupak pojašnjavanja može se provoditi tijekom postupka dodjele bespovratnih sredstava ako u projektnom prijedlogu dostavljeni podaci nisu jasni ili je uočena neusklađenost u dostavljenim podacima. U tim slučajevima PT1 i PT2 od prijavitelja može zatražiti pojašnjenja ako iz navedenih razloga nije moguće objektivno provesti postupak dodjele.

PT1 i PT2 imaju pravo isključiti projektni prijedlog iz postupka dodjele ako potrebni dokumenti/podaci nedostaju, ako nisu potpuni ili ako na zahtjev nije dostavljeno pojašnjenje unutar zadanog roka.

Svaki prijavitelj odgovoran je za pripremanje projektnog prijedloga u skladu s uvjetima Poziva te se pojašnjavanje ne odnosi na to da nadležno tijelo priprema ili usklađuje umjesto prijavitelja pojedine dijelove projektnog prijedloga niti se postupak pojašnjavanja provodi ako aktivnosti nisu razmjerne cilju koji se nastoji postići, a manjkavost projektnog prijedloga (nedostatak potrebnih dokumenata/podataka kao i njihova nepotpunost ili netočnost) takva je da nije razmjerno provoditi postupak pojašnjavanja.

Zahtjevi za pojašnjenjem Prijavitelju će biti dostavljeni te je na njih obavezan odgovoriti putem informacijskog sustava eKohezija.

Prijavitelju nije dozvoljeno dostavljati ispravke ili dopune projektne dokumentacije na vlastitu inicijativu nakon podnošenja projektnog prijedloga.

## 8.3. Povlačenje projektnog prijedloga

Prijavitelj može povući svoj projektni prijedlog iz postupka dodjele do trenutka potpisivanja Ugovora putem informacijskog sustava eKohezija. Povlačenje projektnog prijedloga smatra se završetkom postupka dodjele, bez potrebe donošenja posebnog akta. Nakon povlačenja jednog projektnog prijedloga, prijavitelj može podnijeti novi projektni prijedlog unutar roka za podnošenje projektnih prijedloga predviđenog ovim Pozivom.

## 8.4. Sklapanje ugovora

Ugovor o dodjeli bespovratnih sredstava (dalje u tekstu: Ugovor) se priprema i potpisuje u roku od 45 dana od dana dostave Odluke o financiranju putem informacijskog sustava eKohezija. Rok za pripremu i potpisivanje Ugovora može se produljiti, uz prethodnu suglasnost UT, u opravdanim slučajevima.

Uvjeti Ugovora su standardni te se nadopunjuju podacima koji se odnose na (konkretne) strane ugovora, odnosno projektni prijedlog i dodatnim odredbama kojima se reguliraju prava i obveze strana Ugovora (tamo gdje je to prema standardnom obrascu moguće i /ili potrebno). Postupanje korisnika koje nije u skladu s predmetnim Pozivom ili propuštanje postupanja predstavlja razlog za isključenje, odnosno nemogućnost ugovaranja.

Pri pripremi nacrta Ugovora potrebno je voditi računa o rezultatima provedenog postupka dodjele i odredbama predmetnog Poziva te provesti provjeru stvarnih vlasnika uvidom u Registar stvarnih vlasnika ili na drugi odgovarajući način (u slučajevima kada u predmetnom registru nije moguće obaviti provjeru).

Prije potpisivanja ugovora, prijavitelj je obvezan dostaviti izjavu kojom potvrđuje da u odnosu na podatke dostavljene u projektnom prijedlogu:

* nisu nastupile okolnosti koje utječu ili mogu utjecati na ispravnost postupka dodjele ili samu dodjelu bespovratnih sredstava (primjerice, da u međuvremenu od podnošenja projektnog prijedloga nije dobio potporu male vrijednosti, ili da nije nastupio stečaj, ili slično) i
* da su provedbeni kapaciteti korisnika nepromijenjeni.

***Tijek komunikacije ugovornih strana i potpisivanja Ugovora***

Nakon provedenog postupka pripreme Ugovora, koji je PT 1 usuglasilo s PT 2 i Korisnikom, pristupa se potpisivanju istog koji stupa na snagu s potpisom zadnje ugovorne strane. Nakon pripreme i potpisa Ugovora od strane PT 1 u okvirnom roku od 30 dana, PT 1 dostavlja tri potpisana primjerka Ugovora PT 2 na potpis, koji dalje nakon potpisa dostavlja poštom preporučeno potpisane primjerke Korisniku te ga o istome obavještava i porukom putem informacijskog sustava eKohezija. PT 2 ostavlja Korisniku rok od pet (5) radnih dana za potpis Ugovora po zaprimanju istog. Korisnik je dužan dostaviti jedan primjerak Ugovora PT 1, a jedan primjerak PT 2 u propisanom roku od pet (5) radnih dana ili poštom preporučeno ili putem Pisarnice PT 1 / PT 2, a jedan primjerak zadržava za sebe.

**Važno!**

**Ako Korisnik ne postupi na opisani način, odnosno u zadanom roku, smatra se da je od sklapanja Ugovora odustao. Ugovor se neće sklopiti ako Korisnik nije postupio po zahtjevu nadležnih tijela ili u za to ostavljenom roku. Ako je Korisnik zapirimo izvornike Ugovora na potpis te je od sklapanja Ugovora odustao, obvezan je iste vratiti PT 1 bez odgađanja.**

Po zaprimljenom potpisanom primjerku Ugovora od Korisnika kao zadnje potpisne strane, Ugovor se bilježi u informacijski sustav eKohezija. Ugovor stupa na snagu tek kada ga potpiše zadnja ugovorna strana te je na snazi do izvršenja svih obaveza ugovornih strana.

## 8.5. Prigovori

Prigovor u postupku odabira projekata izjavljuje se u skladu sa sljedećim pravilima:

Prijavitelj može na odluku o statusu projektnog prijedloga te Odluku o financiranju izjaviti prigovor čelniku UT-a, odnosno ministru regionalnoga razvoja i fondova Europske unije:

1. Ako smatra da je tijekom postupka odabira projekata postupanjem ili propuštanjem postupanja nadležnog tijela njegov projektni prijedlog neosnovano isključen iz postupka odabira projekata;
2. U slučaju kada njegov projektni prijedlog nije isključen iz postupka odabira projekata, ako smatra da nadležno tijelo tijekom tog postupka nije postupilo u skladu s pravilima poziva.

U prigovoru se ne mogu iznositi nove činjenice i novi dokazi u odnosu na postupak odabira projekata.

Prigovor se može izjaviti u roku 15 dana od dana primitka odluke o statusu projektnog prijedloga odnosno Odluke o financiranju. Izvan navedenog roka nije dozvoljeno samoinicijativno dostavljati nadopune prigovora.

Prigovor na pojedinu odluku o statusu projektnog prijedloga odnosno Odluke o financiranju ne odgađa postupanje nadležnih tijela po Pozivu te na dodjeljivanje sredstava u okviru Poziva.

Prijavitelj se može odreći prava na prigovor u pisanom obliku od dana primitka odluke o statusu projektnog prijedloga, odnosno Odluke o financiranju do dana isteka roka za izjavljivanje prigovora.

Prijavitelj može odustati od prigovora sve do otpreme rješenja o prigovoru.

Kad prijavitelj odustane od izjavljenog prigovora, postupak u povodu prigovora obustavit će se rješenjem.

Odricanje ili odustanak od prigovora ne mogu se opozvati.

Rješenje o prigovoru donosi čelnik UT-a, odnosno ministar regionalnoga razvoja i fondova Europske unije u roku 30 dana od dana zaprimanja prigovora, na temelju prijedloga nadležne ustrojstvene jedinice Upravljačkog tijela.

Nadležna ustrojstvena jedinica Upravljačkog tijela može, po potrebi, u postupak rješavanja po izjavljenom prigovoru ili više njih, uključiti i druge osobe, kao što su stručnjaci u određenom području.

O izjavljenom prigovoru u Upravljačkom tijelu rješava nadležna ustrojstvena jedinica koja predlaže odluku o izjavljenom prigovoru čelniku tijela.

UT će ispitati je li prigovor dopušten, pravodoban i izjavljen od ovlaštene osobe.

Ako prigovor nije dopušten ili pravodoban ili izjavljen od ovlaštene osobe, odbacit će se rješenjem.

Kad UT utvrdi da je prigovor dopušten, pravodoban i izjavljen od ovlaštene osobe, navodi prigovora razmotrit će se te će se ispitati odluka o statusu projektnog prijedloga odnosno odluka o financiranju koja se prigovorom pobija.

O osnovanosti prigovora rješava se na temelju činjenica utvrđenih u postupku donošenja odluke o statusu projektnog prijedloga odnosno odluke o financiranju.

Kada UT ocijeni da je prigovor osnovan jer u postupku donošenja odluke o statusu projektnog prijedloga odnosno odluke o financiranju činjenice nisu u potpunosti utvrđene ili su pogrešno utvrđene ili je nadležno tijelo pogrešno primijenilo odredbe poziva ili drugih propisa, rješenjem će se usvojiti prigovor i ukinuti pobijanu odluku o statusu projektnog prijedloga odnosno odluku o financiranju te će naložiti nadležnom tijelu da ponovno razmotri projektni prijedlog i odluči o njegovom statusu, obrazlažući u kojem dijelu i zbog kojih razloga je postupak potrebno upotpuniti odnosno o kojim je odredbama poziva ili drugih propisa potrebno voditi računa (rješavajući o prigovoru na odluku o statusu projektnog prijedloga odnosno odluku o financiranju), odnosno poništit će pobijanu odluku ako to zahtijeva priroda stvari i posljedice koje nastaju poništenjem.

U rješenju kojim se usvaja prigovor i ukida, odnosno poništava odluka o statusu projektnog prijedloga, umjesto naloga nadležnom tijelu za provođenjem ponovljenog postupka, ili ako je nadležno tijelo UT, može se, odnosno utvrdit će se da će odluku o statusu projektnog prijedloga donijeti UT.

Kada se ocijeni da su u postupku donošenja odluke o statusu projektnog prijedloga odnosno odluke o financiranju činjenice potpuno i pravilo utvrđene te da je nadležno tijelo pravilno primijenilo odredbe poziva ili drugih pravila, rješenjem će se odbiti prigovor kao neosnovan.

Protiv rješenja čelnika  UT-a o izjavljenom prigovoru može se pokrenuti upravni spor pred nadležnim upravnim sudom.

Prigovor se može predati neposredno u pisanom obliku, poslati poštom ili dostaviti u obliku elektroničke isprave izrađene sukladno zakonu. Datum predaje neposredno u pisanom obliku u prijamni ured UT-a i datum predaje pošti preporučeno smatra se datumom predaje UT-u. Ako se prigovor podnosi putem pošte nepreporučeno, datum predaje prigovora smatra se datum zaprimanja u UT-u. U slučaju dostavljanja u obliku elektroničke isprave izrađene sukladno zakonu datumom zaprimanja prigovora smatra se trenutak kada je ista zabilježena na poslužitelju za primanje elektroničkih poruka , ili poslužitelju informacijskog sustava.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku odluke na koju se izjavljuje naziv/ime i prezime, OIB te adresu prijavitelja, ime i prezime te adresu osobe po zakonu ili punomoći ovlaštene za zastupanje, OIB, naziv i referentni broj poziva, razloge izjavljivanja prigovora, potpis prijavitelja, ili osobe po zakonu ili punomoći ovlaštene za njihovo zastupanje. Prigovoru mora biti priložena punomoć kao ovlast za zastupanje i dokumentacija kojom se dokazuju navodi iznijeti u prigovoru.

Ako prigovor sadrži nedostatak koji onemogućuje postupanje po prigovoru, odnosno ako je nerazumljiv ili nepotpun, prijavitelja će se na to upozoriti i odredit će se rok u kojem je nedostatak potrebno otkloniti, uz upozorenje da ako se nedostaci ne otklone, ne otklone u zadanom roku, prigovor se neće uzeti u razmatranje i rješenjem se odbacuje.

Prijavitelju, u odnosu na kojeg je u postupku odabira operacija/projekata utvrđeno da mu mogu biti dodijeljena bespovratna sredstva,  nadležno tijelo nudi potpisivanje izjave o odricanju od prava na prigovor. Pri tome, prijavitelju će se pojasniti razlozi postojanja takve mogućnosti, posebice prednosti u odnosu na njegova prava (potpisivanje ugovora prije isteka roka mirovanja).

U skladu s načelom jednakog postupanja, potpisivanje predmetne izjave omogućava se svakom prijavitelju u odnosu na kojega su za navedeno ispunjene pretpostavke.

NAPOMENA: U rok koji je ovim Uputama određen kao rok trajanja Poziva ne uračunava se  rok mirovanja koji obuhvaća razdoblje unutar kojeg se prijavitelju dostavlja odluka o statusu projektnog prijedloga, te rok u kojem prijavitelj može izjaviti prigovor. Rok mirovanja ne može biti duži od 20 dana, računajući od dana kada je prijavitelju dostavljena obavijest o statusu njegova projektnog prijedloga putem informacijskog sustava eKohezija. Ako je prigovor izjavljen, u rok koji je ovim Uputama određen kao rok trajanja Poziva ne uračunava se rok u kojem se po prigovoru rješava.

ADRESA UPRAVLJAČKOG TIJELA: Ministarstvo regionalnoga razvoja i fondova Europske unije, Miramarska cesta 22, 10 000, Zagreb.

## 8.6. Pritužbe na Fondove

Pritužba na Fondove širi je pojam u odnosu na prigovore te osim prigovora obuhvaća sve ostale pritužbe sukladno članku 69. stavku 7. Uredbe (EU) 2021/1060. Na pritužbe se primjenjuju sljedeća pravila:

* O pritužbi na Fondove koja ne predstavlja prigovor u skladu s ovim Pozivom, čelnik UT, odnosno ministar regionalnoga razvoja i fondova Europske unije donosi rješenje u roku 15 dana od dana zaprimanja pritužbe. Na podnošenje, odnosno zaprimanje pritužbe primjenjuju se odredbe koje se primjenjuju na prigovor.
* Ako se radi o pritužbi koja po sadržaju predstavlja zahtjev za pojašnjenjem, ili je općenito takve naravi da ne zahtjeva donošenje rješenja, čelnik tijela odnosno ministar regionalnoga razvoja i fondova Europske unije rješava na drugi odgovarajući način (primjerice upućivanjem službenog pojašnjenja).

# 9. Provedba

## 9.1. Razdoblje provedbe projekta

Pod razdobljem provedbe projekta podrazumijeva se datum početka i predviđenog završetka provedbe projekta, a definira se u Ugovoru o dodjeli bespovratnih sredstava (Prilog 1.)*.* Početkom provedbe projekta smatra se zakonski obvezujuća obveza za naručivanje usluga ili bilo koja druga obveza koja ulaganje čini neopozivim (npr. potpis ugovora, izdavanje narudžbenice, itd.). Priprema projektnog prijedloga ne smatra se početkom provedbe projekta.

Provedba projekta ne smije započeti prije datuma predaje projektnog prijedloga i mora završiti najkasnije u roku od 24 mjeseca od potpisa Ugovora o dodjeli bespovratnih sredstava.

Razdoblje provedbe projekta započinje početkom provedbe projekta te istječe završetkom obavljanja predmetnih aktivnosti, što će biti jasno definirano Ugovorom.

Priprema natječajne dokumentacije (dokumentacije potrebne za podnošenje projektnog prijedloga) ne smatra se početkom provedbe projekta u smislu kako je gore navedeno. Troškovi pripreme natječajne dokumentacije su prihvatljivi od datuma objave poziva „Inovacije novoosnovanih MSP“ referentnog broja: .., odnosno, od dd/mm/gg.

Razdoblje prihvatljivosti izdataka započinje danom početka razdoblja provedbe projekta, a završava 30 (trideset) dana nakon završetka razdoblja provedbe projekta.

Na ovaj Poziv primjenjuju se Pravila za provedbu Programa Konkurentnost i kohezija 2021. - 2027. koja donosi čelnik Upravljačkog tijela i koja su objavljena na Portalu i dostupna putem poveznice <https://eufondovi.gov.hr/eu-fondovi/program-konkurentnost-i-kohezija-2021-2027/pravila-pkk-2021-2027/>.

## 9.2. Nabava

Kod podnošenja projektnog prijedloga i tijekom provedbe projekta prijavitelj/korisnik se mora pridržavati postupaka nabave utvrđenih u dokumentaciji Poziva.

Na postupke nabave korisnika, koji nisu obveznici primjene zakona o javnoj nabavi, se primjenjuje Prilog 4. Pravila o provedbi postupaka nabava za neobveznike Zakona o javnoj nabavi, koji je sastavni dio dokumentacije Poziva. Postupci nabave ne mogu biti zaključeni prije početka razdoblja provedbe projekta.

Troškovi koji uključuju nabavu bit će prihvatljivi samo pod uvjetom da je nabava provedena u skladu s navedenim Prilogom 4. kao i načelima i postupcima utvrđenima u dokumentaciji Poziva. Nepridržavanje ovih postupaka odrazit će se na prihvatljivost izdataka, a PT2 prilikom provjere Zahtjeva za nadoknadom sredstava koje tijekom provedbe projekta podnosi korisnik, može proglasiti vezane troškove neprihvatljivima.

## 9.3. Način naplate ugovora

Korisnik tijekom izvršavanja Ugovora podnosi PT2 sljedeća izvješća: Izvješća o napretku, Završno izvješće te Izvješća nakon provedbe projekta. Izvješća o napretku, Završno izvješće i Izvješća nakon provedbe projekta dostavljaju se putem Sustava. Predmetna izvješća odnose se na ugovoreni projekt u cijelosti, neovisno o izvoru financiranja te sadržajno moraju udovoljavati svim ugovorenim uvjetima.

Izvješća o napretku/ZNS-ovi podnose se u roku 15 (petnaest) dana od isteka svaka 3 (tri) mjeseca od sklapanja Ugovora, za to tromjesečno razdoblje. Ako se sredstva potražuju retroaktivno (ako razdoblje provedbe i razdoblje prihvatljivosti počinje prije početka primjene Ugovora), prvi Zahtjev za nadoknadom sredstava korisnik može dostaviti danom stupanja Ugovora na snagu pa sve do isteka prva 3 (tri) mjeseca od navedenog datuma. Korisnici mogu podnositi ZNS i prije isteka tri mjeseca, ako za to postoji potreba.

Završno izvješće dio je završnog ZNS-a i podnosi se u roku 30 (trideset) dana od dana isteka razdoblja provedbe projekta.

Korisnik je obvezan jednom godišnje tijekom razdoblja trajnosti projekta podnijeti izvješće nakon provedbe projekta, u roku 30 (trideset) dana računajući od dana u kojem ističe godina dana od kada je Korisniku obavljeno završno plaćanje u okviru projekta.

Troškovi Korisnika podmirit će se u skladu s “**metodom nadoknade**”, što podrazumijeva da:

a) je izdatak nastao;

b) Korisnik je platio nastale troškove u cijelosti;

c) Korisnik provjerava prihvatljivost troškova i podnosi Zahtjev za nadoknadom PT-u 2, s dokazom o uplati;

d) PT2 provjerava izdatke te donosi zaključak o njihovu odobravanju/odbijanju/;

e) PT1 provodi isplate odobrenog iznosa Korisniku.

Troškove/izdatke navedene u zahtjevu za nadoknadu sredstava (ZNS) provjerava i potvrđuje PT2 u roku 30 (trideset) dana od dana primitka tog zahtjeva, odnosno u roku od 60 (šezdeset) dana, kada je riječ o završnom ZNS-u. U svrhu obavljanja navedene provjere PT2 može zatražiti od Korisnika dodatne informacije o tome je li iznos plaćen, odnosno je li dospio, ili jesu li ispunjeni uvjeti za nadoknadu sredstava na temelju članka 53. stavka 1. točaka (b), (c) i (d) Uredbe (EU) 2021/1060, i to u roku koji ne može biti kraći od tri niti dulji od sedam dana. Podnošenje zahtjeva prekida tijek roka u kojem PT2 provjerava ZNS, a rok nastavlja teći zaprimanjem zahtijevanih informacija. Trošak koji nije opravdan smatra se neprihvatljivim.

Rok za plaćanje Korisniku ne može biti dulji od 80 (osamdeset) dana od dana kada je Korisnik podnio zahtjev za isplatu predujma ili ZNS, osim ako su ispunjeni uvjeti za prekid roka.

Ako postoji opravdana sumnja ili je utvrđeno da je Korisnik ugrozio izvršavanje Ugovora značajnim pogreškama ili nepravilnostima ili prijevarom, te ako se nad Korisnikom provode insolvencijski postupci, odnosno ako bi postupcima Korisnika nastala šteta za nacionalne financijske interese i/ili financijske interese EU, PT1 može obustaviti plaćanja, odnosno, ako je sve prethodno utvrđeno, obustaviti plaćanja ili zahtijevati povrat plaćenih iznosa razmjerno težini utvrđenih pogrešaka, nepravilnosti i prijevara. PT1 također može obustaviti plaćanja u slučajevima gdje postoji sumnja na, ili je utvrđeno postojanje pogreški, nepravilnosti ili prijevara počinjenih od strane Korisnika u provedbi drugih ugovora koji se financiraju iz Općeg proračuna Europske unije ili Državnog proračuna, a za koje je vjerojatno da će utjecati na izvršenje Ugovora. Isplata se obustavlja danom slanja obavijesti o obustavi plaćanja Korisniku od strane PT1 i/ili PT2.

Korisnik ima pravo potraživati predujam, pri čemu se procjenjuje što odgovara potrebama konkretnog korisnika i dinamici aktivnosti na projektu. Opravdanost potraživanja predujma (uključujući i najvišeg pozivom dopuštenog iznosa) dokazuje korisnik, a procjenjuje PT 2 te mora biti u skladu s planiranim aktivnostima u okviru projekta i napretkom provedbe projekta. PT2, u odnosu na pojedinog korisnika, procjenjuje opravdanost korištenja predujma na temelju parametara određenih Pravilnikom o korištenju sredstava Europske unije („Narodne novine“, broj 44/24),

Prije potpisivanja Ugovora, prijavitelji moraju PT-u 1 dostaviti ovjerenu (solemniziranu) bjanko zadužnicu/e vrijednosti najmanje u iznosu odobrenih bespovratnih sredstava, odnosno unosi se prvi mogući iznos zadužnice veći od iznosa odobrenih bespovratnih sredstava.

Bjanko zadužnica dostavlja se kao instrument osiguranja povrata u slučaju nepridržavanja ugovornih obveza (npr. utvrđenih neprihvatljivih troškova, neutrošenih sredstava predujma, raskida ugovora i sl.).

Dostavljena zadužnica je ujedno i preduvjet za isplatu predujma do 30% odobrenih bespovratnih sredstava po projektu.

Obustava plaćanja se određuje na temelju pravila o primjeni financijskih korekcija, u skladu s uvjetima Ugovora. Korisnik neće potraživati naknadu štete nastalu povodom obustave plaćanja.

## 9.4. Provjere upravljanja projektom

Nakon sklapanja Ugovora o dodjeli bespovratnih sredstava, PT1 prati je li projekt postigao utvrđene ciljeve i rezultate, dok je PT2 odgovoran provjeravati je li projekt proveden u skladu s ugovornim odredbama.

Korisnik je dužan čuvati revizijski trag, odnosno, podatke, račune, druge isprave i informacije nastale u pogledu iskorištavanja usluge naznačene u Ugovoru, projektni prijedlog, rezultate poslovanja, u razdoblju od pet godina od 31. prosinca one godine u kojoj je izvršeno završno plaćanje korisniku.

Prijavitelj je obvezan o svakoj promjeni, odnosno okolnostima koje bi mogle utjecati na izvršenje projektnog prijedloga ili utjecati na ispravnost dodjele, bez odgode obavijestiti nadležna tijela.

Korisnik u odnosu na kojega se utvrdi (po bilo kojoj osnovi) nenamjensko korištenje bespovratnih sredstava, nepoštivanje uvjeta Poziva i Izjave prijavitelja o istinitosti podataka, obvezan je bez odgađanja vratiti cjelokupni iznos dodijeljenih bespovratnih sredstava, uvećano sa zateznom kamatom tekućom od dana potpisivanja Ugovora.

Provjere upravljanja projektom uključuju:

* provjeru ispravnosti Zahtjeva za nadoknadom sredstava (ispravnost iznosa i stope financiranja) uključujući:
* provjeru prihvatljivosti troškova (usklađenost s nacionalnim pravilima prihvatljivosti i pravilima prihvatljivosti Zajednice);
* provjere usklađenosti postupaka nabave u okviru projekta s primjenjivim pravilima javne nabave ili nabave koju provode korisnici koji nisu obveznici Zakona o javnoj nabavi;
* provjeru stvarnog nastanka troškova i ispravnosti Zahtjeva za nadoknadom sredstava;
* provjeru dostatnosti dokazne dokumentacije plaćanja i postojanja odgovarajućeg revizijskog traga;
* provjere statusa provedbe projekta;
* provjere usklađenosti s pravilima o potporama;
* provjere na licu mjesta;
* provjeru postignutih pokazatelja;
* provjeru informiranja i vidljivosti;
* usklađenost operacije s horizontalnim politikama EU;
* financijsko zaključenje projekta i
* provjere projekta nakon dovršetka njegove provedbe (provjere trajnosti projekta i pokazatelja).

PT1 i PT2 mogu u svrhu praćenja napretka provedbe projekata od korisnika zahtijevati dostavu redovnih ili *ad hoc* izvješća o provedbi projekata, ostvarivanja pokazatelja, horizontalnim pitanjima ili drugim informacijama potrebnim za izvještavanje ili provedbu i vrednovanje OPKK.

PT2 i/ili PT1, UT, kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti provjeru na licu mjesta, neovisno jedan o drugom. O namjeri nisu dužni obavijestiti korisnika.

U razdoblju od 3 (tri) godine nakon završnog plaćanja korisniku, PT2 ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a, itd.

Sukladno obveznom pokazatelju RCR01, prijavitelj mora zaposliti najmanje jednog djelatnika na puno radno vrijeme jednu (1) godinu nakon završetka projekta.

Po završetku i u godinama nakon provedbe Poziva, nadležna tijela mogu provoditi ankete u svrhu vrednovanja učinaka Poziva. Podaci će se prikupljati na učinkovit način i koristiti isključivo u svrhu vrednovanja. Ankete će biti jednostavno koncipirane, uz minimalno administrativno opterećenje za ispitanike. Prilikom prijave na Poziv, prijavitelji se obvezuju sudjelovati u dodatnim anketama, u slučaju da ih nadležna tijela odluče provesti, i dati suglasnost za korištenje prikupljenih podataka u svrhu vrednovanja učinka Poziva, bez obzira na to jesu li dobili potporu ili ne.

## 9.5. Povrat sredstava

Ako postoji opravdana sumnja ili je utvrđeno da je Korisnik ugrozio provedbu projekta značajnim pogreškama ili nepravilnostima ili prijevarom, PT1 može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih pogrešaka, nepravilnosti i prijevara.

Svaki projekt podliježe postupku povrata sredstava u slučaju nepoštivanja zahtjeva koji se odnose na sposobnost korisnika i učinkovito korištenje sredstava. Osnova za pokretanje postupka povrata može biti po bilo kojoj osnovi iz ugovora i primjenjivih europskih i nacionalnih propisa, kao što je npr.:

* Odluka o utvrđenoj nepravilnosti vezanoj uz dodijeljena bespovratna sredstva;
* Odluka o raskidu Ugovora po bilo kojoj osnovi i djelomičnom ili potpunom povratu sredstava;
* Naknadno utvrđenje da je korisniku isplaćen nepripadajući iznos bespovratnih sredstava;
* Nenamjenski i/ili nepravovremeno utrošen i/ili neporavnat predujam;
* Financijski ispravci;
* Povrede pravila o trajnosti projekta;
* Druga osnova utvrđena u Ugovoru.

Korisnik se obvezuje vratiti iznos koji mu ne pripada po bilo kojoj osnovi iz Ugovora, u roku 60 (šezdeset) dana od dana primitka odluke o povratu sredstava kojom se korisniku daje nalog za povrat sredstava. Ako Korisnik zakasni s ispunjenjem obveze, duguje i zatezne kamate.

Razlozi i postupci za povrat sredstava utvrđeni su u Prilogu II. Ugovora o dodjeli bespovratnih sredstava (Prilog 2. Opći uvjeti koji se primjenjuju na projekte financirane iz europskih strukturnih i investicijskih fondova u financijskom razdoblju 2021.–2027.).

## 9.6. Informiranje i vidljivost

Korisnik je posebno dužan poduzeti sve potrebne korake kako bi objavio činjenicu da EU sufinancira projekt te da je projekt koji se provodi u sklopu PKK sufinanciranog od strane EFRR.

PT2 će osigurati smjernice, upute i potporu korisnicima vezano uz ispunjavanje zahtjeva vezanih uz informiranje, vidljivost i prijavu nepravilnosti.

Upute za informiranje i vidljivost za Korisnike sredstava su dostupni na poveznici:

[Komunikacija, informiranje i vidljivost 2021.-2027.](https://eufondovi.gov.hr/komunikacija-informiranje-i-vidljivost-eu-projekata-u-razdoblju-2021-2027/)

Osim mjera informiranja i vidljivosti koje korisnik samostalno poduzima u okviru projekta, korisnik je obavezan odazvati se na pozive Upravljačkog i Posredničkih tijela za sudjelovanje na organiziranim događanjima informiranja i vidljivosti.

# 10. Zaštita osobnih podataka

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka („Narodne novine“,  broj 42/18).

Pravna osnova za obradu osobnih podataka prikupljenih u svrhu prijave i identifikacije, izrade i podnošenja projektnog prijedloga, provedbe postupka dodjele bespovratnih sredstava je sklapanje i izvršavanje ugovora u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Kategorije ispitanika:

1. Prijavitelj na postupke dodjele bespovratnih sredstava i korisnik ugovora o dodjeli bespovratnih sredstava

2. Osoba ovlaštena za zastupanje prijavitelja, odnosno korisnika

3. Službena osoba koja obavlja poslove pripreme, praćenja i upravljanja postupcima dodjele bespovratnih sredstava i provedbe ili praćenja ugovora o dodjeli bespovratnih sredstava

4. Osoba koja je posebno ovlaštena za sudjelovanje u pojedinim postupcima dodjele (primjerice vanjski stručnjak)

5. Partneri prijavitelja, odnosno partneri korisnika u postupku dodjele bespovratnih sredstava odnosno odabira operacija/projekata i provedbi ugovora o dodjeli bespovratnih sredstava

6. Osoba ovlaštena za zastupanje partnera prijavitelja, odnosno partnera korisnika

7. Osobe koje su u projektnom prijedlogu/prijavi navedene kao sudionici u provedbi projekta, odnosno sudjeluju u provedbi projekta

8. Stvarni vlasnici prijavitelja i partnera prijavitelja i stvarni vlasnici korisnika i partnera korisnika kako su definirani Zakonom o sprječavanju pranja novca i financiranja terorizma (“Narodne novine”, br. 108/17, 39/19 i 151/22).

Ispitanicima se smatraju i druge osobe kako je to navedeno u obavijesti o obradi osobnih podataka koja se nalazi na sljedećoj poveznici (obavijest pruža detaljniji prikaz obrade osobnih podataka u informacijskom sustavu): [Obavijest o obradi osobnih podataka](https://eufondovi.gov.hr/wp-content/uploads/2023/11/Obavijest-o-obradi-osobnih-podataka-eKohezija.pdf).

Ne obrađuju se posebne kategorije osobnih podataka, a kategorije osobnih podataka koji se prikupljaju i obrađuju u okviru projektnog prijedloga i operacije/projekta te ugovora o dodjeli bespovratnih sredstava su:

- podaci prijavitelja, odnosno korisnika

* + identifikacijski podaci: ime, prezime, OIB
	+ kontakt podaci: adresa, adresa e-pošte, broj mobitela, ako je naveden
* podaci osobe ovlaštene za zastupanje prijavitelja, odnosno korisnika
	+ identifikacijski podaci: ime, prezime, OIB
	+ kontakt podaci: adresa, adresa e-pošte, broj mobitela, ako je naveden
	+ ostali podaci kojima se utvrđuje ovlaštenost fizičke osobe za zastupanje, podaci o zaposlenju, radni status te ostali podatci koji su u skladu  Pozivom i ugovorom o dodjeli bespovratnih sredstava neophodni za obavljanje uloge ovlaštene osobe
* podaci službene osobe koja obavlja poslove pripreme, praćenja i upravljanja postupcima dodjele bespovratnih sredstava i provedbe ili praćenja ugovora o dodjeli bespovratnih sredstava
	+ identifikacijski podaci: ime, prezime, OIB
	+ kontakt podaci: adresa e-pošte, broj mobitela, ako je naveden
	+ podaci o zaposlenju, radni status te ostali uvjeti neophodni za obavljanje uloge službene osobe
* podaci osobe koja je posebno ovlaštena za sudjelovanje u pojedinim postupcima dodjele (primjerice vanjski stručnjak)
	+ identifikacijski podaci: ime, prezime, OIB
	+ kontakt podaci: adresa, adresa e-pošte, broj mobitela
	+ podaci o zaposlenju, radni status te ostali uvjeti neophodni za obavljanje radnji u postupcima dodjele
* podaci osobe koje su u projektnom prijedlogu/prijavi navedene kao sudionici u provedbi projekta, odnosno sudjeluju u provedbi projekta
	+ identifikacijski podaci: ime, prezime, OIB
	+ ostali podaci: plaća te ostali podaci koji se dostavljaju u postupku dodjele bespovratnih sredstava i/ili u postupku izvršavanja ugovora o dodjeli bespovratnih sredstava u skladu s Pozivom i/ili ugovorom o dodjeli bespovratnih sredstava.

Ostali podaci i detaljnije informacije o obradi u informacijskom sustavu, navedeni su u obavijesti o obradi osobnih podataka koja je navedena na gore citiranoj poveznici.

Osobni podaci prikupljaju se i obrađuju u svrhu prijave i identifikacije, izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora, provedbe revizije postupaka odabira, postupaka dodjele bespovratnih sredstava i izvršavanja ugovora o dodjeli bespovratnih sredstava te u svrhu provođenja vrednovanja provedbe programa iz područja konkurentnosti i kohezije u financijskom razdoblju 2021.-2027. Ako se takvi podatci ne pruže, posljedica je nemogućnost sudjelovanja u postupku dodjele bespovratnih sredstava i sklapanja ugovora o dodjeli bespovratnih sredstava.

Navedeni osobni podaci se mogu razmjenjivati:

* Između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021. - 2027. koja su nadležna za specifični cilj iz kojeg se projekt sufinancira (uključuje PT1, PT2 te KT i UT- za sve specifične ciljeve navedenog programa);
* Između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT1, PT2 te KT i UT- za sve specifične ciljeve navedenog programa) te sektorski nadležnog tijela, odnosno tijela državne uprave iz članka 6. stavaka 3. Uredbe VRH ;
* Između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT1 i PT2 te KT i UT- za sve specifične ciljeve navedenog programa) i tijela koja su ovlaštena provoditi reviziju (Tijelo za reviziju iz članka 5. Uredbe VRH, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila) te Tijelom nadležnim za računovodstvenu funkciju iz članka 4. Uredbe VRH;
* Između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT1 i PT2 te KT i UT- za sve specifične ciljeve navedenog programa) te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Svaki od navedenih primatelja osobnih podataka ima pristup samo onim podacima za koje je nadležan prema Uredbi o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. - 2027. („Narodne novine“, broj 96/22, 35/24) i Ugovoru o dodjeli bespovratnih sredstava i primjenjivim pravilima Unije. Tijela javne vlasti koja mogu primiti osobne podatke u okviru određene istrage u skladu s pravom Unije ili države članice ne smatraju se primateljima, a obrada tih osobnih podataka obavlja se u skladu s primjenjivim pravilima zaštite osobnih podataka, prema svrhama obrade.

Podaci Ministarstva gospodarstva: Ulica grada Vukovara 78, 10000 Zagreb, OIB: 19370100881, kontakt tel.: 01/6106-111 (centrala).

Kontakt podaci službenika za zaštitu podataka: davor.golenja@mingo.hr; tel: 01/3717-100.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Nad osobnim podacima ne provodi se dodatna obrada i profiliranje već se podaci, provjeravaju automatizirano (u slučaju povezanih registara s informacijskim sustavom) i ručno. Ispitanik nema pravo da se na njega ne odnosi odluka koja se temelji isključivo na automatiziranoj obradi s obzirom da je donošenje navedene odluke potrebno za sklapanje i/ili izvršavanje ugovora o dodjeli bespovratnih sredstava.

Prava u zaštiti osobnih podataka:

* pravo na pristup svojim osobnim podacima koje obuhvaća pravo zahtijevati potvrdu obrađuju li se osobni podatci koji se odnose na njega te, ako se takvi podatci obrađuju, pravo zahtijevati pristup osobnim podacima i informacije o obradi, kao i pravo dobiti kopiju osobnih podataka koji se obrađuju. Za sve dodatne kopije koje zatraži ispitanik može se naplatiti razumna naknada administrativnih troškova.
* pravo na ispravak netočnih i nadopunu nepotpunih osobnih podataka koji se na njega odnose
* pravo na brisanje osobnih podataka koji se na njega odnose, ako takvi podaci više nisu nužni u odnosu na svrhe za koje su prikupljeni ili na drugi način obrađeni, ako su nezakonito obrađeni, ili nakon isteka roka čuvanja podataka
* pravo na ograničenje obrade osobnih podataka koji se na njega odnose, ako ispitanik  osporava točnost osobnih podataka, na razdoblje kojem se voditelju obrade omogućuje provjera točnosti osobnih podataka, ako je obrada nezakonita i ispitanik se protivi brisanju osobnih podataka te umjesto toga traži ograničenje njegove uporabe, ako voditelj obrade više ne treba podatke za potrebe obrade, ali ih ispitanik traži radi postavljanja, ostvarivanja ili obrane pravnih zahtjeva.
* pravo uložiti prigovor u slučaju svoje posebne situacije na obradu osobnih podataka koji se na njega odnose u skladu s točkom e) stavka 1. članka 6. Opće uredbe o zaštiti osobnih podataka i ako se osobni podatci obrađuju u svrhe znanstvenog ili povijesnog istraživanja ili u statističke svrhe, osim ako je obrada nužna za provođenje zadaće koja se obavlja zbog javnog interesa.
* pravo podnijeti pritužbu odnosno zahtjev za utvrđivanje povrede prava Agenciji za zaštitu osobnih podataka sukladno odredbama Zakona o provedbi Opće uredbe o zaštiti podataka.

Prava se mogu ostvariti podnošenjem zahtjeva za ostvarivanje prava ispitanika na kontakt adrese službenika za zaštitu osobnih podataka. Zahtjev bi trebao sadržavati podatke o ispitaniku (ime i prezime, adresu, OIB, a opcionalno i broj telefona i adresu e-pošte), vrstu/e prava koje ispitanik želi ostvariti (pravo na pristup osobnim podacima, pravo na ispravak osobnih podataka, pravo na dopunu osobnih podataka, pravo na brisanje („zaborav“) osobnih podataka, pravo na ograničenje obrade osobnih podataka, pravo na prenosivost osobnih podataka, pravo na podnošenje/ulaganje prigovora), obrazloženje ispitanika za ostvarivanje željenih prava, mjesto i datum i vlastoručni potpis.[[16]](#footnote-17)

Upravljačko tijelo i Posredničko tijelo (ako je primjenjivo) dužno je na zahtjev ispitanika odgovoriti bez nepotrebnog odgađanja, a najkasnije u roku od mjesec dana od dana primitka zahtjeva, pri čemu se navedeni rok može produljiti za dodatna dva mjeseca, uzimajući u obzir složenost i broj zahtjeva. O produljenju roka i razlozima za produljenje ispitanike se obavještava bez odgode. Ako nadležno tijelo ne postupi po zahtjevu ispitanika bez odgode i najkasnije mjesec dana od dana primitka zahtjeva, izvješćuje ispitanika o razlozima zbog kojih nije postupio i o mogućnosti podnošenja pritužbe nadzornom tijelu i traženja pravnog lijeka.

Sve informacije koje se ispitanicima pružaju u odnosu na zahtjeve za ostvarivanjem prava pružaju se bez naknade, ali ako nadležno tijelo (UT/PT/SNT) zaprima neutemeljene ili pretjerane zahtjeve istog ispitanika, posebice ako se učestalo ponavljaju, zadržava pravo naplatiti razumnu naknadu administrativnih troškova nastalih prilikom pružanja informacija i postupanja po zahtjevu ili odbiti postupiti po zahtjevu.

U slučaju povrede osobnih podataka, o kojoj ima neposrednih saznanja ili o kojoj je obaviješteno, a koja će vjerojatno prouzročiti visok rizik za prava i slobode pojedinaca, Upravljačko tijelo je u obvezi obavijestiti ispitanika o povredi osobnih podataka sukladno članku 34. Opće uredbe. O svakom ispravku, brisanju osobnih podataka ili ograničenju obrade provedenom u ostvarivanju prava ispitanika, Upravljačko tijelo ili Posredničko tijelo/Sektorski nadležno tijelo obavještava primatelje kojima su otkriveni osobni podaci osim ako se to pokaže nemogućim ili zahtijeva nerazmjeran napor. Ostvarivanje prava ispitanika može biti ograničeno ili isključeno, ako bi takvo postupanje bilo u suprotnosti s pravnom obvezom voditelja obrade koja proizlazi iz propisa Republike Hrvatske ili propisa Europske unije, ili ako bi to bilo nemoguće radi zaštite javnog interesa Republike Hrvatske, čuvanja profesionalne tajne ili zbog izvršavanja službene ovlasti voditelja obrade.

Osobni podaci čuvaju se dok za navedeno postoji svrha, a najdulje deset godina nakon zatvaranja programa iz područja konkurentnosti i kohezije u financijskom razdoblju 2021.-2027.

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# 11. Obrasci i prilozi Poziva

Obrasci koji su sastavni dio Poziva:

Obrazac 1. Prijavni obrazac (u sustavu eKohezija)

Obrazac 2. Izjava prijavitelja o istinitosti podataka, izbjegavanju dvostrukog financiranja i usklađenosti s uputama za prijavitelje (Izjava prijavitelja)

Obrazac 3. Skupna izjava prijavitelja

Obrazac 4. Izjava o dodijeljenim potporama

Obrazac 5. Poslovni plan

Obrazac 6. Izjava o statusu intelektualnog vlasništva

Prilozi koji su sastavni dio Poziva:

Prilog 1. Ugovor o dodjeli bespovratnih sredstava

Prilog 2. Opći uvjeti koji se primjenjuju na projekte financirane iz europskih strukturnih i investicijskih fondova u financijskom razdoblju 2021.–2027.

Prilog 3. Postupak dodjele bespovratnih sredstava

Prilog 4. Pravila o provedbi postupaka nabava za neobveznike Zakona o javnoj nabavi

Prilog 5. Izjava prijavitelja o odricanju prava na prigovor

Prilog 6. Upute za popunjavanje prijavnog obrasca

Prilog 7. Početna anketa

Prilog 8. Pravila prihvatljivosti troškova

Prilog 9. Metodologija obračuna troška plaće prema PMF metodi.

# 12. Pojmovnik

|  |  |
| --- | --- |
| Bruto ekvivalent bespovratnog sredstva  | Iznos potpore ako je korisniku dodijeljena u obliku bespovratnog sredstva, prije odbitka poreza ili drugih naknada.  |
| Datum dodjele potpore  | Znači datum na koji je na temelju primjenjivog nacionalnog pravnog režima korisniku dodijeljeno zakonsko pravo na primanje potpore.  |
| Inovacija  | Prema OECD Priručniku iz Osla, IV. izdanje iz 2018. godine, inovacija je novi ili poboljšani proizvod ili poslovni proces (ili kombinacija toga) koji se značajno razlikuje od prethodnih proizvoda ili poslovnih procesa poduzeća koje je poduzeće uvelo na tržište ili u upotrebu. Proizvodom se smatra dobro ili usluga (ili kombinacija toga), a poslovni proces uključuje sve osnovne aktivnosti poduzeća koje se provode u cilju stvaranja proizvoda i sve ostale popratne ili pomoćne aktivnosti.   Inovacija zahtijeva implementaciju, bilo na način da se aktivno koristi ili da je dostupna za korištenje drugim stranama, poduzećima, pojedincima ili organizacijama.   Smatra se da je proizvod uveden kada je dostupan za korištenje namjeravanim korisnicima, a poslovni proces je uveden kad se stvarno koristi u poslovanju poduzeća. Čin uvođenja smatra se implementacijom i predstavlja trenutak kad je značajno drugačiji proizvod odnosno poslovni proces prvi put dostupan za korištenje.   Minimalni uvjet za inovaciju jest da proizvod odnosno poslovni proces ima jednu ili više karakteristika koje se značajno razlikuju od karakteristika proizvoda odnosno poslovnih procesa koje je tvrtka prethodno nudila ili koristila. Ove karakteristike moraju biti relevantne za tvrtku ili vanjske korisnike. Na primjer, poduzeće očekuje ​​da će nove ili poboljšane karakteristike proizvoda odnosno poslovnih procesa povećati korisnost za korisnike odnosno povećati konkurentnost poduzeća na tržištu.   Inovacija također može proizaći iz niza manjih poboljšanja napravljenih tijekom promatranog razdoblja, pod uvjetom da ukupnost tih manjih poboljšanja rezultira značajnom razlikom u konačnom proizvodu odnosno poslovnom procesu.   Zahtjev za značajno različitim karakteristikama odnosi se na proizvod i inovacije poslovnih procesa koje je poduzeće prvo razvilo samo, kao i na inovacije koje su prve razvile druge tvrtke, organizacije ili pojedinci, koje je preuzelo poduzeće s malo ili bez dodatnih izmjena. Stoga definicija inovacije uključuje i difuziju.   Razlikuju se dva osnovna tipa inovacija: inovacije koje mijenjanju proizvod poduzeća i inovacije koje mijenjaju poslovne procese poduzeća.   Inovacija proizvoda je novi ili poboljšani proizvod ili usluga koji se značajno razlikuje od dosadašnjih proizvoda ili usluga koje je poduzeće uvelo na tržište.   Inovacija poslovnih procesa je novi ili poboljšani poslovni proces jedne ili više poslovnih funkcija poduzeća koje se značajno razlikuju od dosadašnjeg poslovnog procesa i koje je poduzeće stavilo u upotrebu. Pojam poslovnih procesa uključuje temeljnu poslovnu funkciju proizvodnje dobara i usluga te pomoćne funkcije kao što su distribucija i logistika, marketing, prodaja i post-prodajne usluge, usluge informacijske i komunikacijske tehnologije (ICT), administrativne i funkcije upravljanja, inženjering i povezane tehničke usluge za tvrtku te razvoj proizvoda i poslovnih procesa.  |
| Inovacije organizacije poslovanja | Provedba nove organizacijske metode na razini pojedinačnogpoduzetnika (na razini grupe u predmetnom industrijskom sektoru u EGP-u), u organizaciji radnog mjesta ili vanjskim odnosima, primjerice upotrebom novih ili inovativnih digitalnih tehnologija. Iz ove definicije isključene su izmjene koje se temelje na organizacijskim metodama koje poduzetnik već upotrebljava, izmjene upravljačke strategije, spajanja i preuzimanja, prestanak upotrebe procesa, jednostavna zamjena ili proširenje temeljnog kapitala, promjene koje su nastale isključivo kao posljedica promjene faktorskih cijena, prilagođavanje kupcima, lokalizacija, redovne, sezonske i ostale periodične promjene i trgovina novim ili znatno poboljšanim proizvodima; |
| Inovacije procesa | Provedba novih ili znatno poboljšanih metoda proizvodnje ili isporuke, uključujući znatne promjene u tehnikama, opremi ili softveru, na razini pojedinačnog poduzetnika (na razini skupine u zadanom industrijskom sektoru u EGP-u), primjerice upotrebom novih ili inovativnih digitalnih tehnologija ili rješenja. Iz ove definicije isključene su manje izmjene ili poboljšanja, povećanja proizvodnih kapaciteta ili kapaciteta usluga kroz dodavanje proizvodnih ili logističkih sustava koji su u velikoj mjeri slični onima koji se već koriste, prestanak korištenja procesa, jednostavne zamjene ili proširenja temeljnog kapitala, promjene koje su nastale isključivo kao posljedica promjene faktorskih cijena, prilagođavanje kupcima, lokalizacija, redovne sezonske promjene i ostale periodične promjene i trgovina novim ili značajno poboljšanim proizvodima. |
| Intenzitet potpore  | Bruto iznos potpore izražen kao postotak prihvatljivih troškova, prije odbitka poreza ili drugih naknada. Izračunava se na sedam (7) decimala  |
| Istraživanje i razvoj  | Istraživanje i razvoj uključuje sustavan stvaralački rad usmjeren prema povećanju znanja o prirodi, čovjeku, kulturi i društvu te primjeni nastalih otkrića u praksi. Dijeli se na temeljna, primijenjena i razvojna istraživanja.  |
| Jedan poduzetnik | Znači sva poduzeća koja su barem u jednom od sljedećih odnosa jedan prema drugom:(a) jedno poduzeće ima većinu glasačkih prava dioničara ili članova u drugom poduzeću;(b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;(c) jedno poduzeće ima pravo na ostvarivanje vladajućeg utjecaja nad drugim poduzećem na temelju ugovora sklopljenog s tim poduzećem ili na temelju odredbe njegova osnivačkog akta ili statuta;(d) jedno poduzeće, koje je dioničar ili član u drugom poduzeće, samo kontrolira većinu glasačkih prava dioničara ili glasačkih prava članova u tom poduzeću u dogovoru s drugim dioničarima ili članovima tog poduzeća.Poduzeća koja su u bilo kojem odnosu iz točaka od (a) do (d) preko jednog ili više drugih poduzeća također se smatraju jednim poduzetnikom. (*definicija iz članka 2., stavka 2., de minimis Uredbe de minimis)* |
| Korisnik  | Korisnik je uspješan prijavitelj s kojim se potpisuje Ugovor o dodjeli bespovratnih sredstava. Izravno je odgovoran za početak, upravljanje, provedbu i rezultate projekta.  |
| Kriteriji odabira | Skup kriterija koji se primjenjuju kako bi se osiguralo da odabrani projekti koji se financiraju iz proračuna operativnih programa budu usklađeni s ciljevima operativnih programa, nude najbolju vrijednost za novac te ostvaruju kvantificirane ciljeve utvrđene u operativnim programima na najučinkovitiji način. Kriteriji odabira uključuju osnovu za međusobnu usporedbu projekata kroz ostvareni broj bodova. |
| Kriteriji prihvatljivosti  | Kriteriji prihvatljivosti (KP) su kriteriji koji moraju biti ispunjeni kako bi se projektni prijedlog mogao uzeti u obzir za financiranje. Na temelju KP ne vrši se ocjenjivanje, već se provjerava ispunjava li projektni prijedlog pojedini KP ili ne. Samo ako su svi kriteriji prihvatljivosti ispunjeni, projektni prijedlog se prenosi u sljedeće faze postupka dodjele, u protivnom se isključuje iz postupka dodjele.  |
| Mala i srednja poduzeća  | Poduzeća koja ispunjavaju kriterije iz Priloga I. Uredbe o općem skupnom izuzeću.  |
| Marketinška inovacija | Primjena novog marketinškog koncepta ili strategije koji se značajno razlikuje od postojećih marketinških metoda poduzeća i koji do sada nije korišten. Zahtijeva značajne promjene u dizajnu ili pakiranju proizvoda, plasmanu proizvoda, promociji proizvoda ili cijenama. Pokazatelj ne pokriva sezonske, redovite ili druge rutinske promjene u marketinškim metodama. |
| Metoda nadoknade | Metoda plaćanja kada korisnik provodi i financira provedbu projekta sredstvima korisnika i, u skladu s odredbama Ugovora o dodjeli bespovratnih sredstava, podnosi PT2 Zahtjev za nadoknadom sredstava, u kojem prijavljuje sve nastale i plaćene troškove, zajedno s kopijama dokumenata kojima opravdava nastale i plaćene troškove. U tom će se slučaju potvrditi da je prihvatljivost izdataka moguće prijaviti Europskoj komisiji (u daljnjem tekstu: EK) na dan odobrenja troškova od strane PT2. |
| Načelo „do not significant harm“ – DNSH (ne nanosi bitnu štetu)  | Načelo „ne nanosi značajnu/bitnu štetu“ („do no significant harm“ - DNSH) znači da projekt treba biti dizajniran na način da znatno doprinosi jednom ili više okolišnih ciljeva te ne šteti bitno ni jednom okolišnom cilju definiranom Uredbom o taksonomiji EU-a (UREDBA (EU) 2020/852). EU taksonomija je znanstveno utemeljen klasifikacijski sustav za određivanje može li se (gospodarska) djelatnost smatrati ekološki održivom. Utvrđuje šest ekoloških ciljeva: * Ublažavanje klimatskih promjena
* Prilagodba klimatskim promjenama
* Održivo korištenje i zaštita voda i morskih resursa
* Prijelaz na kružno gospodarstvo - Sprečavanje i kontrola onečišćenja
* Zaštita i obnova bioraznolikosti i ekosustava.

  Smatra se da aktivnost (uzimajući u obzir izravne i primarne neizravne učinke) čini značajnu štetu:   * ublažavanju klimatskih promjena, ako dovodi do značajnih emisija stakleničkih plinova (GHG)
* prilagodbi na klimatske promjene. ako dovodi do povećanog štetnog utjecaja sadašnje klime i očekivane buduće klime, na samu aktivnost ili na ljude, prirodu ili imovinu
* održivom korištenju i zaštiti voda i morskih resursa. ako je štetna za dobro stanje ili dobar ekološki potencijal vodnih tijela, uključujući površinske vode i podzemne vode, ili za dobro stanje okoliša morske vode
* kružnom gospodarstvu, uključujući sprječavanje nastanka otpada i recikliranje. ako dovodi do značajne neučinkovitosti u korištenju materijala ili u izravnom ili neizravnom korištenju prirodnih resursa, ili ako značajno povećava proizvodnju, spaljivanje ili zbrinjavanje otpada, ili ako dugotrajno odlaganje otpada može uzrokovati značajnu i dugoročnu štetu okolišu
* sprječavanju i kontroli onečišćenja. ako dovodi do značajnog povećanja emisije onečišćujućih tvari u zrak, vodu ili zemljište
* zaštiti i obnovi biološke raznolikosti i ekosustava. ako je značajno štetna za dobro stanje i otpornost ekosustava ili štetna za status očuvanja staništa i vrsta, uključujući one od interesa Unije.

Popis automatski isključenih aktivnosti unutar DNSH-a:1. Aktivnosti koje se odnose na fosilna goriva, uključujući uključujući daljnju (*downstream*) upotrebu
2. Aktivnosti u okviru EU sustava trgovanja emisijama (ETS) kojima se postižu predviđene emisije stakleničkih plinova koje nisu niže od relevantnih referentnih vrijednosti
3. Aktivnosti povezane s odlagalištima otpada, spalionicama i postrojenjima za mehaničku biološku obradu
4. Aktivnosti kod kojih dugotrajno odlaganje otpada može naštetiti okolišu
 |
| Neovisno poduzeće | Subjekti definirani člankom 3. Priloga I. Uredbe o općem skupnom izuzeću. |
| Organizacijska inovacija | Organizacijska inovacija nova je organizacijska metoda u poslovnoj praksi poduzeća (uključujući upravljanje znanjem). Organizacijska inovacija mora biti rezultat strateških odluka uprave i provesti se uz potporu projekta. Pokazatelj ne obuhvaća spajanja ili akvizicije, čak i ako se provode po prvi put. |
| Pametna specijalizacija  | Novi koncept inovacijske politike strukturiran u cilju promidžbe učinkovite i djelotvorne uporabe javnih ulaganja u istraživanje i razvoj. Njezin je cilj potaknuti inovacije radi postizanja gospodarskog rasta i prosperiteta omogućujući državama/regijama da se fokusiraju na svoje prednosti.  |
| Početak provedbe projekta  | Početkom provedbe projekta smatra se zakonski obvezujuća obveza za naručivanje dobara ili usluga ili bilo koja druga obveza koja ulaganje čini neopozivim (npr. potpis ugovora, izdavanje narudžbenice, itd.). Provedba projekta ne smije započeti prije podnošenja projektnog prijedloga u okviru Poziva ni završiti prije potpisa Ugovora. Priprema natječajne dokumentacije projektnog prijedloga također se ne smatra početkom provedbe projekta u smislu kako je gore navedeno.  |
| Poduzetnik/poduzeće  | Svaki subjekt koji obavlja gospodarsku djelatnost bez obzira na njegov pravni status, strukturu vlasništva, način financiranja te činjenicu obavlja li djelatnost radi stjecanja dobiti ili ne. To uključuje, posebno, samozaposlene osobe i obiteljske poduzetnike koji se bave obrtom ili drugim djelatnostima te partnerstva ili udruženja koja se redovno bave ekonomskom djelatnošću.Za potrebe pravila o tržišnom natjecanju utvrđenih u Ugovoru o funkcioniranju Europske unije, poduzetnik je svaki subjekt, bilo da je riječ o fizičkoj ili pravnoj osobi, koji obavlja gospodarsku djelatnost, bez obzira na njegov pravni status i način financiranja. Sud Europske unije pojasnio je da se za subjekt koji „drži kontrolni paket udjela u trgovačkom društvu” i koji „stvarno izvršava tu kontrolu izravnim ili neizravnim sudjelovanjem u upravljanju tim trgovačkim društvom” mora smatrati da sudjeluje u gospodarskoj djelatnosti tog društva. Takav subjekt stoga treba smatrati poduzetnikom u smislu članka 107. stavka 1. Ugovora. Sud je odlučio da se svi subjekti koje (na pravnoj ili de facto osnovi) kontrolira isti subjekt trebaju smatrati jednim poduzetnikom. |
| Pojedinačna potpora  | Pojedinačna potpora znači: i. jednokratna potpora i ii. potpora dodijeljena pojedinačnim korisnicima na temelju programa potpore;  |
| Poljoprivredni proizvodi | Proizvodi koji su navedeni u Prilogu I. Ugovora o funkcioniranju Europske unije, osim proizvoda ribarstva i akvakulture navedenih u Prilogu I. Uredbi (EU) br. 1379/2013 Europskog parlamenta i Vijeća od 11. prosinca 2013. godine. |
| Posredničko tijelo razine 1 | Ministarstvo gospodarstva  |
| Posredničko tijelo razine 2  | Hrvatska agencija za malo gospodarstvo, inovacije i investicije  |
| Postupak dodjele bespovratnih sredstava | Sveobuhvatni postupak odabira projektnih prijedloga koji se sastoji od:1. zaprimanja, registracije i administrativne provjere
2. provjera prihvatljivosti prijavitelja, projekta, aktivnosti, troškova i ocjenjivanja kvalitete
3. donošenja Odluke o financiranju.
 |
| Potpora | Svaka mjera koja ispunjava sve kriterije utvrđene u članku 107. stavku 1. Ugovora o funkcioniranju Europske unije. |
| Potpore djelatnostima povezanima s izvozom u treće zemlje ili države članice | Potpore izravno povezane s izvezenim količinama, uspostavom i radom distribucijske mreže ili ostalim tekućim troškovima povezanima s izvoznom djelatnošću. |
| Povezana poduzeća  | Poduzeća među kojima postoji jedna od sljedećih veza: (a) jedno poduzeće ima većinu glasačkih prava vlasnika udjela ili članova u drugom poduzeću (b) jedno poduzeće ima pravo postaviti ili smijeniti većinu članova upravnog, upravljačkog ili nadzornog tijela drugog poduzeća (c) jedno poduzeće ima pravo ostvarivati vladajući utjecaj na drugo poduzeće na temelju ugovora sklopljenog s tim poduzećem ili na temelju odredbe njegova statuta ili društvenog ugovora (d) jedno poduzeće, koji je vlasnik udjela ili član drugog poduzeća, sam kontrolira, prema dogovoru s drugim vlasnicima udjela ili članovima tog poduzeća, većinu glasačkih prava vlasnika udjela ili članova u tom poduzeću. Postoji pretpostavka da vladajući utjecaj ne postoji ako se ulagači navedeni u članku 3. stavku 2. drugom podstavku Uredbe o općem skupnom izuzeću ne uključuju izravno ili neizravno u upravljanje dotičnim poduzećem, ne dovodeći u pitanje svoja prava u svojstvu vlasnika udjela. Povezanima se smatraju i poduzeća koja su međusobno povezana preko jednog ili više drugih poduzeća, odnosno bilo kojeg ulagača spomenutog u članku 3. stavku 2. Uredbe o općem skupnom izuzeću, na bilo koji od načina opisanih u prvom podstavku toga stavka. Povezanima se smatraju i poduzeća koja jednu od tih povezanosti ostvaruju posredstvom fizičke osobe ili skupine fizičkih osoba koje zajedno djeluju ako se bave svojom djelatnošću ili dijelom svoje djelatnosti na istom mjerodavnom tržištu ili susjednim tržištima. „Susjednim tržištem” smatra se tržište proizvoda ili usluga izravno smješteno uzlazno ili silazno u odnosu na mjerodavno tržište.  |
| Prerada poljoprivrednih proizvoda | Svako djelovanje na poljoprivrednom proizvodu čiji je rezultat proizvod koji je i sâm poljoprivredni proizvod, osim djelatnosti na poljoprivrednim dobrima koje su neophodne za pripremu životinjskih ili biljnih proizvoda za prvu prodaju |
| Primarna poljoprivredna proizvodnja | Proizvodnja proizvoda iz tla ili stočarstva navedenih u Prilogu I. Ugovora o funkcioniranju Europske unije bez obavljanja dodatnih radnji kojima bi se promijenila priroda tih proizvoda. |
| Primarna proizvodnja proizvoda ribarstva i akvakulture | Sve operacije povezane s ribolovom, uzgojem ili rastom vodenih organizama, kao i aktivnosti na poljoprivrednim gospodarstvima ili na brodu koje su potrebne za pripremu životinje ili biljke za prvu prodaju, uključujući rezanje, filetiranje ili zamrzavanje, i prva prodaja preprodavačima ili prerađivačima |
| Program potpora  | Svaki akt na temelju kojeg se mogu, bez potrebe za daljnjim provedbenim mjerama, dodjeljivati pojedinačne potpore poduzetnicima koji su utvrđeni u aktu na općenit i apstraktan način te svaki akt na temelju kojeg se potpora koja nije povezana s određenim projektom može dodijeliti jednom poduzetniku ili više njih na neodređeno razdoblje i/ili u neodređenom iznosu.  |
| Projekt | Pojedina aktivnost, skupina aktivnosti ili nekoliko skupina aktivnosti ograničeni vremenom i mjestom i usmjereni k postizanju određenog cilja za koji se traži ili koristi potpora.Projekt za financiranje odabire Upravljačko tijelo PKK 2021.-2027., ili se odabire pod njegovom nadležnošću, a u skladu s kriterijima koje je utvrdio Odbor za praćenje (OzP), a provodi ga korisnik. Provedbom projekata omogućuje se ostvarenje ciljeva pripadajuće prioritetne osi. |
| Savjetodavne usluge za inovacije | Savjetovanje, pomoć ili osposobljavanje u područjima prijenosa znanja, stjecanja, zaštite ili iskorištavanja nematerijalne imovine ili upotrebe standarda i propisa koji ih sadržavaju te savjetovanje, pomoć ili osposobljavanje o uvođenju ili upotrebi inovativnih tehnologija i rješenja (uključujući digitalne tehnologije i rješenja). |
| Sektor ribarstva i akvakulture | Sektor gospodarstva koji obuhvaća sve aktivnosti proizvodnje, prerade i trženja proizvoda ribarstva i akvakulture sukladno Uredbi (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni Uredbe Vijeća (EZ) br. 1184/2006 i (EZ) br. 1224/2009 i stavljanju izvan snage Uredbe Vijeća (EZ) br. 104/2000 (SL L 354, 28.12.2013., str. 1.). |
| Stavljanje na tržište poljoprivrednih proizvoda | Držanje ili izlaganje s ciljem prodaje, ponuda za prodaju, isporuka ili bilo koji drugi način stavljanja na tržište, osim prve prodaje primarnog proizvođača preprodavačima ili prerađivačima te svih aktivnosti kojima se proizvod priprema za takvu prvu prodaju; prodaja primarnog proizvođača krajnjim potrošačima smatra se stavljanjem na tržište ako se odvija u posebnim prostorima namijenjenima za tu svrhu. |
| Strategija pametne specijalizacije do 2029.  | Strateški dokument koji određuje prioritetna tematska područja ulaganja (personalizirana briga o zdravlju, pametna i čista energija,  pametan i zeleni promet, sigurnost i dvojna namjena, prilagođeni i integrirani proizvodi od drva, digitalni proizvodi i platforme) u području istraživanja, razvoja i inovacija u okviru Integriranog teritorijalnog programa 2021. - 2027. Sukladno Uredbi 2021/2060, članku 15. stavku 1. i  Prilogu IV. Uredbe, Strategija pametne specijalizacije je tematski uvjet (ENC – enabling conditionalities) koji omogućuje provedbu Programa Konkurentnost i kohezija 2021.-2027. u dijelu koji se odnosi na specifični cilj „Razvoj i jačanje istraživačkih i inovacijskih kapaciteta te prihvaćanje naprednih tehnologija“ , u okviru kojeg se provodi predmetni Poziv.  |
| TRL |

|  |
| --- |
| TRL se odnosi na engl. Technology Readiness Level odnosno razinu tehnološke spremnosti neke tehnologije za njenu komercijalnu primjenu. Sukladno Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija: „Europska strategija za ključne pomoćne tehnologije – most prema rastu i novim radnim mjestima”, COM(2012) 341 završna verzija, 26.6.2012, TRL-ovi su:  |
| TRL 1: Temeljna (bazična, fundamentalna) istraživanja (nije predmet financiranja sukladno Pozivu)TRL 2: Formuliranje tehnološkog koncepta (nije predmet financiranja sukladno Pozivu)TRL 3: Eksperimentalno dokazivanje koncepta (nije predmet financiranja sukladno Pozivu)TRL 4: Laboratorijska validacija tehnološkog koncepta (nije predmet financiranja sukladno Pozivu)TRL 5: Validacija tehnologije u relevantnom okruženjuTRL 6. Demonstracija tehnologije u relevantnom okruženju TRL 7: Demonstracija tehnologije u operativnom okruženjuTRL 8: Uspostavljen i kvalificiran tehnološki sustav TRL 9: Uspješno dokazana tehnologija- konkurentna proizvodnja Za samoprocjenu tehnološke razine spremnosti proizvoda pogledati: <https://horizoneuropencpportal.eu/sites/default/files/2022-12/trl-assessment-tool-guide-final.pdf>.  |

 |
| Usluge podrške inovacijama | Osiguravanje uredskog prostora, banaka podataka, usluga računalstva u oblaku i usluga pohrane podataka, knjižnica, istraživanja tržišta, laboratorija, označivanja kvalitete, testiranja, eksperimentiranja i certifikacije ili drugih povezanih usluga,uključujući usluge koje pružaju organizacije za istraživanje i širenje znanja, istraživačke infrastrukture, infrastrukture za testiranje i eksperimentiranje ili inovacijski klasteri, u svrhu razvoja učinkovitijih ili tehnološki naprednijih proizvoda, procesa ili usluga, uključujući provedbu inovativnih tehnologija i rješenja (uključujući digitalne tehnologije i rješenja). |

# 13. Popis kratica

DNSH („do not significant harm“) Načelo nenanošenja bitne štete

EFRR Europski fond za regionalni razvoj

EK Europska komisija

EPPO (European Public Prosecutor's Office) Ured europskog javnog tužitelja

ESIF Europski strukturni i investicijski fondovi

EU Europska unija

HAMAG-BICRO Hrvatska agencija za malo gospodarstvo, inovacije i investicije

KP Kriteriji prihvatljivosti

MRRFEU Ministarstvo regionalnoga razvoja i fondova Europske unije

NOJN Neobveznici javne nabave

OLAF (European Anti-Fraud Office) Europski ured za borbu protiv prevara

OIŠZ Organizacija za istraživanje i širenje znanja

PDV Porez na dodanu vrijednost

PT1 Posredničko tijelo razine 1

PT2 Posredničko tijelo razine 2

RH Republika Hrvatska

SL Službeni list Europske unije

S3 Strategija pametne specijalizacije

TRL Razina tehnološke spremnosti

UT Upravljačko tijelo (MRRFEU)

VRH Vlada Republike Hrvatske

ZNS Zahtjev za nadoknadom sredstava

1. TRL = razina tehnološke spremnosti, za definicije TRL-a vidjeti Pojmovnik [↑](#footnote-ref-2)
2. Uredba Komisjie (EU) 2023/2832 оd 13. prosinca 2023. o primjeni članaka 107. i 108. Ugovora o funkcioniranju Europske Unije na de minimis potpore koje se dodjeljuju poduzetnicima koji pružaju usluge od općeg gospodarskog interesa [↑](#footnote-ref-3)
3. Uredba Komisije (EU) br. 1408/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru [↑](#footnote-ref-4)
4. Uredba Komisije (EU) br. 717/2014 оd 27. lipnja 2014. o primjeni članaka 107. i 108. Ugovora o funkcioniranju Europske unije na de minimis potpore u sektoru ribarstva i akvakulture [↑](#footnote-ref-5)
5. Uredba Komisije (EU) 2023/1315 оd 23. lipnja 2023. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora i Uredbe (EU) 2022/2473 o proglašenju određenih kategorija potpora poduzetnicima koji se bave proizvodnjom, preradom i stavljanjem na tržište proizvoda ribarstva i akvakulture spojivima s unutarnjim tržištem u primjeni članaka 107. i 108. Ugovora [↑](#footnote-ref-6)
6. Datum osnivanja je datum upisa u odgovarajući registar. Za prihvatljive poduzetnike koji nisu podložni registraciji može se smatrati da razdoblje prihvatljivosti od 36 mjeseci počinje od trenutka u kojem poduzeće započinje svoju ekonomsku djelatnost ili je dužno platiti porez za svoju ekonomsku djelatnost [↑](#footnote-ref-7)
7. Srodni sektori su oni koji su svrstani u okviru iste skupine (npr. 32.9 Prerađivačka industrija, d. n. ) sukladno Nacionalnoj klasifikaciji djelatnosti 2007 (NKD 2007) (NN 58/07). Za one MSP kojima je prilikom registracije nadležno tijelo upisalo djelatnost samo opisno prihvaća se odgovarajuća djelatnost prema NKD 2007 (http://narodnenovine.nn.hr/clanci/sluzbeni/2007\_06\_58\_1870.html) [↑](#footnote-ref-8)
8. Partner je svaka pravna osoba javnog ili privatnog prava, uključujući osobe privatnog prava registrirane za obavljanje gospodarske djelatnosti i subjekte malog gospodarstva, kako su definirani u članku 1. Priloga Preporuci Europske komisije 2003/361/EZ, koja koristi dio projektnih sredstava i sudjeluje u provedbi projekta. [↑](#footnote-ref-9)
9. Pod rezultatom projekta misli se na proizvod na koji se odnosi projektni prijedlog. [↑](#footnote-ref-10)
10. Bruto iznos plaće obuhvaća bruto plaću, uključujući obvezne doprinose iz plaće, porez i prirez te obvezne doprinose na plaću, a ne uključuje prijevoz i stimulacije. [↑](#footnote-ref-11)
11. U slučaju da djelatnik nije zaposlen u mjesecu koji prethodi objavi poziva, za izračun se može koristiti platna lista iz mjeseca koji prethodi podnošenju projektnog prijedloga. [↑](#footnote-ref-12)
12. Podaci za navedeno razdoblje uneseni su u Prijavni obrazac [↑](#footnote-ref-13)
13. PMF - Pojednostavljena metode financiranja [↑](#footnote-ref-14)
14. Obavijest Komisije Tehničke smjernice o primjeni načela "ne čini značajnu štetu" u okviru Uredbe (EU) 2021/241 Europskog Parlamenta i Vijeća od 12. veljače 2021. o uspostavi Mehanizma za oporavak i otpornost [↑](#footnote-ref-15)
15. Prijavni obrazac objavljen je na sljedećoj mrežnoj stranici: <https://ekohezija.gov.hr/>. Na navedenoj stranici nalazi se Korisnički priručnik za popunjavanje Prijavnog obrasca. Prijavni obrazac potrebno je dostaviti (podnijeti) u elektroničkom formatu putem navedenog portala od strane ovlaštene osobe Prijavitelja, autentificirane kroz uslugu Nacionalnog identifikacijskog i autentifikacijskog sustava [↑](#footnote-ref-16)
16. Primjer obrasca zahtjeva dostupan je na poveznici <https://azop.hr/wp-content/uploads/2021/02/ZAHTJEV-ZA-OSTVARIVANJE-PRAVA-ISPITANIKA.pdf> [↑](#footnote-ref-17)